Italija je od 2015. godine do danas protjerala 108 stranih državljana zbog navodnih veza sa terorizmom, kazao je ministar Alfano (AP)\nPredsjednik Islamskog kulturnog centra u Ferrari, na sjeveru Italije, albanskog porijekla, danas je protjeran iz te europske države zbog širenja radikalne propagande, rekao je italijanski ministar unutrašnjih poslova Italije Angelino Alfano.\nFerrara je udaljena 250 kilometara jugozapadno od Milana.\n„Donio sam odluku o njegovom protjerivanju jer je vjernicima propovijedao na jeziku punom fanatizma i pretraživao je internetske stranice sa sadržajem ‘Islamske države’“, naglasio je Alfano, javljaju agencije.\nPrema riječima ministra, “jasno je kako je osumnjičeni bio protiv zapadne kulture i zemalja članica međunarodne koalicije u borbi protiv oružane grupe Islamska država Irak i Levant (ISIL).”\nItalija je od 2015. godine do danas protjerala 108 stranih državljana zbog navodnih veza sa terorizmom, kazao je ministar Alfano.\n„Ove godine su protjerane 42 osobe, a sve se to zbog nacionalne sigurnosti“, dodao je ministar.\nLider centra u Ferrari je albanski državljanin koji je živio u ovom gradu na sjeveru države.\n„Rad na prevenciji je od izuzetne važnosti za borbu protiv terorizma. Stoga, nastavljamo sa ovim radom zbog njegove važnosti za smanjenje rizika u našoj državi“, istakao je ministar Alfano, prenose italijanski mediji.\nViši stepen sigurnosti u Njemačkoj, Italiji i Španiji\nSusjedi Francuske podigli stepen mjera sigurnosti nakon napada u Nici, kada su poginule najmanje 84 osobe.\nEU formira novu graničnu agenciju\nZemlje EU-a će formirati zajedničku jedinicu od 1.500 policajaca za borbu sa izuzetnim migracionim tokovima.


Filmovi Roberta Franka u "Filmskom muzeju" u Beču - Dnevni list Danas\nKultura Filmovi Roberta Franka u "Filmskom muzeju" u Beču\n0Piše: Eurocomm-PR 11. novembra 2017. 00.08\nTom prilikom biće prikazan i novi dokumentarni film kao portret umetnika „Ne trepći – Robert Frank“ (Don’t Blink – Robert Frank) režiserke Laure Izrael.\nFilmovi Roberta Franka spadaju u najbolje čuvane tajne filmske istorije. Njegovo debitantsko ostvarenje je kratki film „Pull my Daisy“ (1959) koji važi za klasik. Iako su njegovi filmovi „Me and my brother“ (1968) o šizofreniji, „Cocksucker Blues“ (1972), dokumentarni film o američkoj turneji grupe Roling Stouns 1972. godine i „Candy Mountain“ (1987), muzička drama, bili izuzetno zapaženi, veći deo njegovog filmskog rada ostao je nepoznat i skoro nikada se nije mogao videti u bioskopima.\nNjegovi kratki filmovi su veoma lični i bave se prolaznom estetikom i naizgled nevažnim. U njima se vidi stav autsajdera po pitanju mogućnosti bioskopa. Kratki filmovi „Conversations in Vermont“ (1969), „Home Improvements“ (1985) i „The Present“ (1996) predstavljaju nezavisni oblik filmskog izražaja i potvrđuju Frankovu reputaciju kao preteču nezavisnog filma.\nFrankova zbirka fotografija „The Americans“ (1958) prikazuje mračnu sliku Sjedinjenih Američkih Država i prvobitno je žestoko kritikovana, a danas spada u najuticajnije zbirke fotografija 20. veka.


SEEbiz.eu / SI / Zaev posle sastanka s Merkel: Ove godine počinjemo pregovore o prijemu u EU\nZoran Zaev Angela Merkel Republika Severna Makedonija\nDatum objave: 13.06.2019. - 17:17:12\nZaev je rekao da ga je kancelarka infomisala da će Bundestag "u septembru doneti odluku o odobravanju početka pregovora EU sa Severnom Makedonijom, saglasno utvrdjenim procedurama Nemačke za proširivane članstva Unije".\nPo njegovim rečima, Merkel je na "srdačnom i prijateljskom sastanku" potencirala da je Severna Makedonija "isporučila očekivano i da ona lično i Berlin na to gladaju mnogo pozitivno".\n"Potvrdili smo da Republika Severna Makedonija ima puno poverenje u kancelarku Merkel i da podržava njenu potiku proširenja EU, kao i njenu poltiku prema Zapadnom Balkanu", dodao je on.\nZaev je istakao da ga raduje što Ministarstvo spoljnih poslova Nemačke ima pozitivan stav o započinjaju pregovora EU sa Severnom Makdonijom, i da treba da se poštuju procedurani postupci i demokratski procdesi koji će Bundestagu omogućiti da septembra donese pozitivnu odluku o tome.\nU delegaciji Vlade Severne Makedonije koja se u Berlinu sastala s Merkel, uz Zaeva su bili vicepremijer za evopsla pitanja Bujar Osmani i ministar spljnih poslova Nikola Dimitrov.


Ministarstvo za rad, zapošljavanje, socijalna i boračka pitanja - Blic Online\nSRAMOTA SRBIJE NA OSTRVU VIDO Vrata na Mauzoleju pokvarena više od dva meseca (FOTO, VIDEO)\nČesto čujemo da su na na grčkom ostrvu Krfu ispisane neke od najtužnijih, ali i najveličanstvenijih stranica srpske istorije ali poslednjih dana senku na to baca jedan problem.\nĐorđević: Neće doći do znatnog povećanja BROJA NEZAPOSLENIH na tržištu rada\nPolovina korisnika novčane socijalne pomoći u Srbiji je radno sposobna, navodi se u izveštaju Državne revizorske institucije (DRI), gde takođe piše da Ministarstvo za rad, zapošljavanje, socijalna i boračka pitanja nema nadzor nad centrima za socijalnu pomoć.\nVlada Srbije, na predlog ministra za rad, zapošljavanje, boračka i socijalna pitanja Zorana Đorđevića, koji je i predsednik Radne grupe za sprovođenje sporazuma, usvojila je uredbu koja podrazumeva da se u Republičkom geodetskom zavodu uvede minimalni proces rada.\nKONTROLA POSLODAVACA Neće više biti isplate "plate na ruke"\nDržava će u narednom periodu krenuti u borbu protiv isplate dela zarade u gotovini na ruke, tzv. "crnog dela" plate na koji poslodavci ne plaćaju poreze i doprinose, izjavio je danas ministar za rad, zapošljavanje, boračka i socijalna pitanja Zoran Đorđević.\nSutra isplata socijalne pomoći\nIsplata novčane socijalne pomoći za februar počeće sutra, najavilo je Ministarstvo za rad, zapošljavanje, boračka i socijalna pitanja.


Voša napada Kup: “Mi ga ne potcenjujemo” – RTV SUNCE Arandjelovac\nHome » Sport » Voša napada Kup: “Mi ga ne potcenjujemo”\nVoša napada Kup: “Mi ga ne potcenjujemo”\n“Šefe, a da ti i ovaj meč gledaš s tribina?”, u šali je dobacio jedan od direktora Vojvodine treneru Iliji Stolici aludirajući na nedeljni susret protiv Mladosti kada je on bio suspendovan, a njegova ekipa rezultatski lagano savladala tim iz Lučana – 3:0.\nStolica će tri dana kasnije protiv istog tima, ali na “Karađorđu” (17 časova), komandovati s uobičajene pozicije – klupe na atletskoj stazi i pokušati da uvede svoju ekipu u seriju pobeda.\nSiniša Saničanin, bivši fudbaler Mladosti, će treći put igrati protiv svog nekadašnjeg tima i do sada ima maksimalan skor – dve pobede uz razliku 5:0: “Veoma važna utakmica, teško je odigrati s istim protivnikom u tri dana kako reče šef. Čvrsti su i kvalitetni, ali mi gledamo samo sebe i našu igru, nadamo se da ćemo ponoviti partiju iz Lučana i igrati bolje. Hoćemo polufinale, to nije upitno s ovakvim pristupom i igrom”\n“Staro fudbalsko pravilo je da nije jednostavno odigrati s istim protivnikom dva meča u tri dana, ali imamo svoj cilj i ideju, i to je pokazaltelj kako treba da radimo na terenu. Specifično takmičenje, uvek neizvesno, radujem se meču i znam da su svi igrači orni, bez obzira na kratak period oporavka”, kazao je Stolica i pozvao navijače na “Karađorđe”, a rukovodstvo kluba je zbog velike podrške protiv Crvene zvezde odlučilo da nagradi fanove i da ulaz bude besplatan.\n“Pozivam navijače da u što većem broju ispunimo stadion i damo podršku momcima na putu ka jednom od trofeja. Imamo ambiciju u ovom takmičenju…”.\n“Mislim da iznenađenja mogu da budu prisutna u jednoj maloj meri… Specifično je samo takmičenje, jedna utakmica, igra se na sistem eliminacije i uvek su moguća iznenađenja. Ekipe kao ekipe se dobro poznaju, stil i ideju su svima jasne, ali jasno je i da je ekipa Lučana iskusna i znaće da odgovori na ono što su imali u nedelju. Ne sumnjam da će momci izaći s stavom i voditi nas do pobede”, naveo je trener novosadskog tima.\nDaniel Avramovski se vratio u trenažni proces, Aleksandar Radovanović je propustio duel u Lučanima zbog povrede, a najverovatnije će preskočiti i meč u sredu. Svi ostali igrači su na raspolaganju Stolici koji je najavio određene rotacije u sastavu i za ovaj meč…\n“Iz našeg ugla nije potcenjeno!”, kazao je Stolica i pojasnio:\n“Osvajanjem takmičenja dobijate plasman u Evropu i to ne sme da bude potcenjeno. Svaki trofej je velika stvar i nije ga lako osvojiti, mada je Superligu teže. U Kupu su uvek iznenaenja moguća, šansa za slabijeg protivnika da iznenadi… Kup mi je uvek interesantan i gledam ga kao veliku mogućnost da izađemo u Evropu i da se radujemo trofeju”.\nMeč se igra u sredu od 17 časova na “Karađorđu” uz besplatan ulaz.\nPrevious: Šešelj: Amerikanci ozbiljno pritiskaju Vučića\nNext: Đukić: Partizan živi od trofeja, hoćemo kup


Villager VRS 5500 Motorna kosačica samohodna 3.3kW cena, cene Srbija, prodaja Beograd Novi Sad Niš\nVillager VRS 5500 Motorna kosačica samohodna 3.3kW cene\ncena 69.690,00 din | prodavnica (1)\nTrenutno nemamo slike za Villager VRS 5500 Motorna kosačica samohodna 3.3kW\nVillager motorna kosačica VRS 56 P\ncena od 68.950,00 din\ncena od 75.668,00 din\nEPonuda nije internet prodavnica već Vam omogućava da brzo i lako nađete Villager VRS 5500 Motorna kosačica samohodna 3.3kW po najjeftinijoj ceni. Naš cilj je da kupci budu što bolje informisani o ponudi Villager VRS 5500 Motorna kosačica samohodna 3.3kW na tržištu Srbije. Vrlo lako nalazite željeni proizvod za kategoriju Kosilice za travu cene, ne morate da lutate od sajta do sajta za Villager Kosilice za travu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Villager VRS 5500 Motorna kosačica samohodna 3.3kW sa PRODAVCEM. EPonuda ne može da garantuje potpunu tačnost specifikacije i slika za Villager VRS 5500 Motorna kosačica samohodna 3.3kW. Pre kupovine, podatke za Villager VRS 5500 Motorna kosačica samohodna 3.3kW proverite na sajtu PROIZVOĐAČA.


Linglong nudi 800 mesta: Radnici idu na obuku u Kinu - plate "VRLO KOMPETITIVNE"\nLinglong nudi 800 mesta: Radnici idu na obuku u Kinu – plate “VRLO KOMPETITIVNE”\nKompanija Linglong Tajr i Nacionalna služba za zapošljavanje organizovali su u Zrenjaninu promociju te kineske kompanije i oglasa u kome je predstavljeno više od 800 radnih mesta, a zainteresovani su mogli da predaju radne biografije.\nMenadžer sektora za ljudske resurse na projektu u Zrenjaninu Čang Šuang (Zhang Shuang) rekao je da Linglong planira da u sledećoj godini zaposli 200 ljudi za koje će najpre biti organizovana obuka u Kini.\nKako je naveo, planovi za naredni period utvrđivaće se na osnovu dinamike izgradnje fabrike.\n“Plan za zapošljavanje od 800 ljudi ne obuhvata samo prvu fazu zapošljavanja već i zapošljavanje u toku naredne i sledećih godina,” rekao je novinarima Čang Šuang.\nKompanija, kako je najavio, planira da najpre zaposli ljude na ključnim pozicijama kao što su elektro i mašinski inžinjeri, elektrotehničari, električari na održavanju i na ostalim pozicijama u vezi sa održavanjem.\nBiće organizovane obuke radnika u trajanju od šest do 12 meseci, a početak proizvodnje u Zrenjaninu očekuje se krajem naredne godine.\n“Želimo da pripremimo zaposlene unapred za rad u fabrici zbog čega ćemo organizovati obuku koja će početi u januaru ili februaru naredne godine”, pojasnio je on.\nUpitan da kaže kolike će plate imati zaposleni on je rekao da se za sada može reći da će se “kompanija truditi da ponudi vrlo kompetitivne zarade za zaposlene”.\nPromocija je održana u velikoj sali zrenjaninskog Kulturnog centra koja ima 500 mesta za sedenje i gotovo sva mesta bila su popunjena.\nKompanija Šandong linglong (Shandong Linglong) se bavi proizvodnjom pneumatika, a kamen temeljac fabrike u Zrenjaninu položen je marta ove godine\nPlan je da se pogon prostire na 500.000 kvadratnih metara i da u njemu radi 1.200 ljudi.\nGejts ponovo treći: Francuz drugi NAJBOGATIJI na svetu


SDA napadom na ime Srpske udarila u srce Dejtonskog sporazuma\nSDA je najavom da će od Ustavnog suda BiH zatražiti da ime Republike Srpske proglasi neustavnim udarila u srce Dejtonskog sporazuma i napravila još jedan provokativan i destabilizujući politički korak sa ciljem podrivanja ustavnog statusa Srpske, navodi se u najnovijem Izvještaju Republike Srpske upućenom Savjetu bezbjednosti UN.\nU Izvještaju je naglašeno da je inicijativa SDA, objavljena u januaru ove godine, direktno suprotna Ustavu BiH, kao i da ime Republike Srpske ne krši nijedan važeći ugovor o ljudskim pravima.\n"Provokativna inicijativa SDA da bude osporeno ime Republike Srpske predstavlja direktno osporavanje legitimiteta Srpske i kao takva mora biti osuđena. Ova inicijativa nema pravno uporište", navodi se u Četvrtom dijelu Izvještaja.\nU Izvještaju se ističe da je u prvom članu Ustava BiH navedeno da se BiH sastoji od dva entiteta - Federacije BiH i Republike Srpske i da je apsurdno kao argument navoditi da Ustav krši Ustav u svom osnovnom članu kojim se definiše BiH.\n"U Ustavu se ime Republike Srpske pominje na još deset mjesta. Ustav je centralni element međunarodnog ugovora, Dejtonskog sporazuma, a Republika Srpska, upravo pod tim imenom, jedna je od strana ugovornica", piše u Izvještaju.\nU Izvještaju je naglašeno da ime Republike Srpske ne povređuje ni instrumente ljudskih prava, te da bi, da je to slučaj, imena većine zemalja u Evropi kršila ljudska prava.\n"Opšteprihvaćena praksa je da država i niži politički nivoi nose ime najveće etničke grupe. Većina evropskih država, kao što su Njemačka, Francuska, Italija, Španija i Češka upravo tako su dobile ime. Mnoge evropske političke regije, kao što su Engleska, Škotska, Katalonija, Baskija i Valonija, takođe, su dobile ime na isti način. Nema ničeg neuobičajenog u načinu na koji je Republika Srpska dobila ime", navodi se u Izvještaju.\nU Izvještaju Srpske upućenom Savjetu bezbjednosti UN se podsjeća da međunarodna zajednica, uključujući i Savjet za implementaciju mira i Savjet bezbjednosti, već godinama priznaju Republiku Srpsku upravo pod tim imenom.\nInicijativa SDA je u tekstu ocijenjena je politički destabilizujućom, jer osporava postojanje Republike Srpske, udarajući time u srce Dejtonskog sporazuma.\n"Ova inicijativa je dio neumoljive kampanje kojom SDA napada legitimitet Srpske. Vrijeme je da SDA prihvati dejtonsko rješenje i pravo Republike Srpske da postoji", navedeno je u Izvještaju.\nU Četvrtom dijelu Izvještaja piše da inicijativu SDA ne opravdava ni odluka Ustavnog suda BiH o konstitutivnosti naroda od 1. jula 2000. godine.\n"Ono što je Ustavni sud naložio u ovoj odluci postavljeno je sasvim usko, a obrazloženje odluke ni izdaleka ne opravdava zahtjev za promjenu imena Republike Srpske, koje je uneseno i u Ustav BiH. Obrazloženje odluke koje se citira u pozivanju na sveobuhvatne promjene odbila je većina sudija ovog suda", istaknuto je u Izvještaju.\nU Izvještaju je naglašeno da je Upravni odbor PIK-a nakon sjednice, koju je povodom inicijative SDA zatražio ambasador Ruske Federacije u BiH Petar Ivancov, kritikovao inicijativu SDA, ali na način koji pokazuje njegovu pristrasnu i nesvrsishodnu prirodu.\nUpozoreno je da je izjava sa tog sastanka, kojoj se nije pridružila Rusija, najnoviji primjer neobjektivnog djelovanja PIK-a u pogledu promovisanja mira u BiH, jer se oštrijim jezikom osuđuju reakcije Srba na prijetnju SDA upućenu Srpskoj, a osuđena je i deklaracija Hrvatskog narodnog sabora, koja nije u vezi sa ovim slučajem.\n"PIK nije okarakterisao manevar SDA kao antidejtonski, uprkos činjenici da predstavlja otvoren napad na dejtonski poredak, u kom je Republika Srpska priznata upravo pod tim imenom. Mlakom kritikom inicijative SDA, praćenom oštrijom osudom Srba i Hrvata", navodi se u Izvještaju.\nU Izvještaju se ocjenjuje da je PIK dokazao da nema želju da bude neutralan posmatrač u BiH i sprovođenja Dejtonskog sporazuma.\n"PIK je nesposoban da adekvatno osudi Bošnjake, čak i onda kada SDA iznosi direktnu prijetnju Dejtonskom sporazumu", navedeno je u Izvještaju, uz podsjećanje da je PIK bez pravnog osnova u Dejtonskom sporazumu trebalo i da je davno trebao da bude ukinut.\nVlada Republike Srpske usvojila je 21. Izvještaj Savjetu bezbjednosti UN koji je u ime Srpske, kao potpisnice svih aneksa koji čine Dejtonski sporazum, premijer Radovan Višković uputio generalnom sekretaru UN Antoniju Guteresu i članicama Savjeta bezbjednosti.\nU Izvještaju za period od novembra 2018. do aprila ove godine, Vlada Republike Srpske izražava viđenja o ključnim pitanjima i problemima sa kojima se suočava BiH s ciljem razjašnjavanja svojih stanovišta članovima Savjeta bezbjednosti i međunarodne zajednice.\nVlada Republike Srpske izvještaj


Ovde se rađa Bugatti Chiron - AutoExclusive - Auto vesti, Novi, Luksuzni, Polovni automobili...\nOvde se rađa Bugatti Chiron\nDugačak put stoji između naručivanja modela Bugati Chiron i dostave jednog od najskupljih vozila na svetu, a celokupan proces uglavnom traje do devet meseci, u zavisnosti od nivoa ličnih zahteva.\nSa velikim brojem baznih izbora koji uključuju selekcije između 23 limarijske boje, 8 karbonskih varijanti, 31 različite boje kože, 8 alkantara nijansi, zajedno sa 30 vrsta šavova, 18 patosnica i 11 tonova pojasa, nikako nije lak zadatak odlučiti kako će vaš budući superautomobil na kraju izgledati.\nI, ako sve to nekome nije dovoljno, kompanija Bugati takođe nudi i hiljade drugih individualnih kombinacija boja, zajedno sa ostalim opcijama dizajna, kao što su inicijali vlasnika na dnu zadnjeg spojlera, zadnjoj strani naslona za glavu u enterijeru i slično.\nOnda kada se budući vlasnik opredeli za čitav svoj paket i potpiše ugovor, Bugatti će postaviti svoj model na točkove i raditi na zveri otprilike šest meseci u jednom magičnom mestu znanom kao Atelier. Ovo je proizvodna jedinica ovog brenda smeštena u Molšeimu, Asaceu, Francuskoj, koja je dom ovog proizvođača još od osnivanja brenda 1909. godine.\nAtelier je mesto gde Veyron i svi njegovi derivati oživljavaju i ovde kompanija Bugatti poseduje 20 radnika koji sastavljaju svetski najmoćniji, najbrži, najluksuzniji i najekskluzivniji proizvodni super sportski automobil, od 1.800 individualnih delova, unutar zgrade koja se prostire na više od 1.000 metara kvadratnih.\nCelokupan proces kreiranja modela Bugatti Chiron prolazi kroz 12 faza, od kojih ni jedna ne uključuje pokretne trake i robote, sa početnim stavkama izgradnje i sklapanja pokretačkog sklopa koji je opskrbljen delovima iz fabrike motora VW grupacije u Salzgiteru.


Portal - Blic Online\nDve osobe su uhapšene nakon napada grupe huligana koji se predstavljaju kao navijači Fudbalskog kluba Sarajevo, na redakciju i uredništvo portala Radio Sarajevo.\nDragoljub Simonović, predsednik opštine Grocka, osumnjičen da je naložio paljenje kuće novinara na saslušanju kod tužioca svaljivao je krivicu na policajca V. M. tvrdeći da je to njegova ideja da bi mu žena napredovala u službi, saznaje "Blic".\nPortal Srpskainfo je pokrenuo aplikaciju za mobilne telefone na kojoj možete da pratite sve informacije iz društvenog i javnog života Republike Srpske, BiH, regiona i sveta.\nRepublički geodetski zavod završio je izradu novog nacionalnog georportala Geosrbija, koji će danas početi sa probnim radom na www.geosrbija.rs.\nPosle sedmodnevnog prekida zbog obznane o gašenju lokalnog nedeljnika, redakcija portala "Vranjske" ponovo je na okupu i emituje infomacije iz Pčinjskog okruga.\nKAKAV GAF Poznati portal objavio priču o BANDI MIGRANATA NA SKUTERIMA, pa morali da se izvine POZNATOM FUDBALERU\nPopularni američki konzervativni portal "Breitbart" (na čije čelo se nedavno vratio Trampov otpušteni glavni strateg Stiv Benon) morao je da se izvini slavnom nemačkom fudbaleru Lukasu Podolskom nakon neverovatnog gafa.\nHrvatski desničarski portal "Priznajem.hr", obasuo je drvljem i kamenjem novu ministarku spoljnih poslova u vladi Andreja Plenkovića, Mariju Pejčinović Burić, jer "tečno priča srpski".


Olenik: Srbiji mesto na zapadu, EU i NATO – SLOBODNA VOJVODINA\nOlenik: Srbiji mesto na zapadu, EU i NATO\nAdvokat Aleksandar Olenik izjavio je danas da je Srbiji mesto na zapadu, EU i NATO.\nOn je naglasio da je dolazak američke delegacije u Beograd, kao i Vašingonski sporazum, “korak u pravom smeru”.\nOlenik je to napisao na svom Tviteru, a povodom dolaska državne delegacije SAD koju predvodi izvršni direktor Američke međunarodne finansijske korporacije za razvoj (DFC) Adam Boler.\n“Takođe, i Vašingtonski sporazum je korak u pravom smeru”, napisao je Olenik, nekadašnji član Pokreta slobodnih građana.\nRelated Topics:Aleksandar OlenikEUNATOSrbija\nVeljković za BUKU: Srbija i Republika Srpska slave nepostojeći praznik\nEskobar i Lajčak u diplomatskoj ofanzivi: Direktne poruke uoči razgovora sa predstavnicima Beograda i Prištine\nPSSE izrazila zabrinutost zbog rizika od politizacije srpskog Državnog veća tužilaca\nDECA OD NAJMLAĐEG UZRASTA IZLOŽENA OPASNOSTIMA NA TIKTOK-U\nSSP: Božović prima deviznu platu iako nije ambasador u Crnoj Gori\nLunić i Živulović: Evropa pred najvećom krizom, da nema NATO – Rusi bi ga izmislili\nGabrijel Eskobar i Miroslav Lajčak od 30. januara do 4. februara borave u Briselu, Prištini i Beogradu i da će pokušati da ohrabre lidere Kosova i Srbije da normalizuju odnose upravo kroz dijalog.\nSpecijalni izaslanik Evropske unije za dijalog Beograda i Prištine Miroslav Lajčak i izaslanik američkog predsednika za Zapadni Balkan Gabrijel Eskobar uskoro će intenzivirati aktivnosti na “oživljavanju dijaloga”. Zanimljivo je to što je dolazak dvojice diplomata u region, odnosno u Prištinu i Beograd kako bi pogurali dijalog koji se odigrava pod pokroviteljstvom Evropske unije, najavio Stejt Department.\nU toj najavi se kaže da Gabrijel Eskobar i Miroslav Lajčak od 30. januara do 4. februara borave u Briselu, Prištini i Beogradu i da će pokušati da ohrabre lidere Kosova i Srbije da normalizuju odnose upravo kroz dijalog.\nPotom je Miroslav Lajčak napisao da se raduje dolasku u region, i da je sigurno da će jedna od centralnih tema biti i glasanje Srba sa Kosova i Metohije na predstojećim izborima u Srbiji.\nO tome Tanjug javlja da je ideja Miroslava Lajčaka da se o organizaciji glasanja Srba na KiM razgovara i po mogućstvu dogovori pre izbora predviđenih za početak aprila.\nŠta o tome misli Srbija? Predsednik Srbije Aleksandar Vučić rekao je nedavno da je ubeđen da će Srbi sa Kosova glasati 3. aprila i to na teritoriji celog Kosova i Metohije, a ne samo na Severu.\nDirektnije poruke Gabrijela Eskobara\nAmerički posrednik Eskobar bio je mnogo jasniji u porukama od Miroslava Lajčaka. On je u intervjuu listu Reporteri rekao da status kvo nije dobar za Kosovo i da je cilj da se na kraju postigne sveobuhvatni sporazum na čijem kraju bi bilo međusobno priznanje.\nOn je uputio i nekoliko poruka kosovskom premijeru Aljbinu Kurtiju. Rekao je da se Kosovo obavezalo da će formirati Zajednicu srpskih opština i da ta zajednica ne zadire u suverenitet Kosova. Pozvao je vladu Aljbina Kurtija da sprovede odluku suda iz 2016. i 24 hektara zemlje upiše u vlasništvo manastira Visoki Dečani.\nU vezi sa izborima, rekao je da je važno da Srbi glasaju na tim izborima 3. aprila i da to glasanje ne utiče na suverenitet Kosova.\nU priprema za ovaj dolazak, Lajčak je već razgovarao sa glavnim kosovskim pregovaračem Besnikom Besljimijem. Rekao je da je razgovor bio posvećen pripremi nastavka dijaloga.\nDijalog je poslednji put završen još u julu prošle godine, još nema naznaka novog sastanka Aljbina Kurtija i Aleksandra Vučića.\nOd kada je glasanje Srba sa Kosova i Metohije predmet debate?\nPodsetimo, da bi glasali na referendumu održanom 16. januara, Srbi sa Kosova i Metohije morali su da pređu administrativnu liniju i svoj glas daju u nekom od gradova centralne Srbije. Da li će to biti slučaj i 3. aprila kada se održavaju predsednički i parlamentarni izbori, zasad je još neizvesno, ali iz Prištine ne stižu optimistični signali.\nGlasanje u južnoj srpskoj pokrajini na referendumu o promenama Ustava Srbije nije bilo moguće. Birači su, naime, mogli da glasaju u prostorijama Kancelarije za vezu u Prištini ili poštom, a ako su to želeli lično da urade morali su da otputuju u neki od gradova u centralnoj Srbiji u kojima je to bilo omogućeno – Kuršumliju, Rašku, Novi Pazar i Vranje.\nČim je ovo glasanje završeno, postalo je jasno i da pred aprilske izbore predstoji borba oštrom retorikom između dve strane. I dok iz Beograda navode da će nastaviti da rade na tome da se ti izbori na Kosovu i održe, u Prištini su izričiti kada kažu da “na teritoriji Kosova više neće biti izbora bilo koje druge države”.\nSrpski zvaničnici, ministar spoljnih poslova Nikola Selaković i direktor kancelarije za KiM Petar Petković, razgovarali su sa šefom Misije OEBS na KiM Majklom Davenportom i izrazili nadu da će Srbima na KiM biti omogućeno ono što nije 16. januara. Ipak, prema rečima analitičara, iako veruju da će biti pojačane aktivnosti međunarodnih predstavnika, njihov pritisak “očigledno nije dovoljno jak”.\n“Odsustvo reakcije vlasti protiv veličanja ratnih zločinaca podriva regionalnu saradnju i ometa proces integracije u EU”\nParlamentarna skupština Saveta Evrope (PSSE) danas je usvojila Rezoluciju, u kojoj je izrazila zadovoljstvo što su vlasti Srbije uzele u obzir većinu preporuka Venecijanske komisije u vezi sa promenom Ustava, ali i zabrinutost zbog rizika od politizacije Državnog veća tužilaca.\nU Rezoluciji, zasnovanoj na godišnjem izveštaju Odbora PSSE za kontrolu poštovanja obaveza država članica Saveta Evrope (Odbor PSSE za nadzor), pozdravlja se „usvajanje ustavnih amandmana za depolitizaciju pravosuđa u cilju jačanja njegove nezavisnosti“ i pozivaju vlasti Srbije da poštuju standarde Saveta Evrope prilikom usvajanja zakona potrebnih za njihovo sprovođenje.\nPSSE pozdravlja nastavak međustranačkog dijaloga u Srbiji u cilju poboljšanja izbornih uslova i poziva „sve zainteresovane strane da postignu i obavežu se na precizne mere, zasnovane na širokom konsenzusu, koje će dovesti do fer i inkluzivnih izbora“, navodi se u Rezoluciji, zasnovanoj na izveštaju o napretku po pitanju poštovanja obaveza država članica, za period od januara do decembra 2021. godine.\nU dokumentu PSSE ohrabruje srpske vlasti da ubrzaju reforme sa ciljem jačanja nezavisnosti pravosuđa, slobode medija, borbe protiv korupcije i nezavisnih institucija, što, kako se navodi, obezbeđuje neophodnu uzajamnu kontrolu grana vlasti (sistem kočnica i ravnoteža) u demokratskom društvu.\nZa Rezoluciju je glasalo 60 članova PSSE, uključujući četiri predstavnika Srbije, protiv je bilo 26, a uzdržanih osam.\nU godišnjem izveštaju Odbora PSSE za nadzor procenjuje se napredak 11 zemalja koje su pod punim monitoringom, uključujući Srbiju, tri zemlje koje učestvuju u postnadzornom dijalogu, kao i napredak zemalja koje su u režimu povremene provere poštovanja njihovih obaveza prema Savetu Evrope.\nU pratećem Memorandumu uz izveštaj, izvestilac Mihael Astrup Jensen (Michael Aastrup), predstavnik danskih liberala, naveo je da su se koizvestioci PSSE, Italijan Pjero Fasino (Piero Fassino) i Jan Lidel-Grejndžer (Ian Liddell-Grainger) iz Velike Britanije, tokom 2021. godine uglavnom fokusirali na međustranački dijalog u Srbiji i promenu Ustava u oblasti pravosuđa.\nJensen je naveo da je Odbor PSSE za nadzor 3. februara 2021. „informisan o složenom procesu promene Ustava Srbije i funkcionisanju demokratskih institucija posle parlamentarnih izbora u julu 2020. godine, čiji je rezultat jednopartijska većina u Skupštini Srbije i odsustvo parlamentarne opozicije“.\nU Memorandumu se navodi da je proces promene Ustava Srbije konačno pokrenut 7. juna 2021. inicijalnim glasanjem u parlamentu, da su izvestioci PSSE to pozdravili u saopštenju, podsećajući da je PSSE odavno uputila poziv vlastima Srbije da usklade Ustav iz 2006. godine sa standardima Saveta Evrope, naročito sledeći preporuke Venecijanske komisije iz 2007. o Ustavu i iz 2018. o nacrtu ustavnih amandmana čiji je cilj depolitizacija pravosuđa.\nIzvestioci su takođe pozvali srpske vlasti da ažuriraju pravni okvir za organizaciju referenduma, uzimajući u obzir standarde Saveta Evrope, dodaje se.\nPosle bliske saradnje uspostavljene sa vlastima Srbije, i na njihov zahtev, Venecijanska komisija je u septembru 2021. usvojila hitno mišljenje o nacrtu srpskog zakona o referendumu i narodnoj inicijativi, kao i mišljenje o Nacrtu ustavnih amandmana o pravosuđu i Nacrtu ustavnog zakona za sprovođenje ustavnih amandmana, navodi se u pratećem Memorandumu.\n„Venecijanska komisija je zaključila da je proces javnih konsultacija o ovim nacrtima ‘dovoljno inkluzivan i transparentan’, ali je istakla da postoji snažna potreba za usvajanjem inkluzivnog pristupa, radi postizanja što šireg legitimiteta za ustavnu reformu među svim institucionalnim akterima i svim političkim snagama u Srbiji“, piše u dokumentu.\nU Memorandumu se navodi da je prošle godine nastavljen međupartijski dijalog u Srbiji, pokrenut 2019. sa ciljem poboljšanja izbornih uslova, ali da razgovori do sada „nisu doneli očekivana poboljšanja i poverenje u izborni proces i nisu sprečili nekoliko opozicionih partija da bojkotuju izbore u julu 2020. godine“.\nIzvestioci su 19. novembra 2021. izdali saopštenje, pozivajući srpske vlasti da preduzmu snažne mere protiv veličanja ratnih zločinaca, navodi se u Memorandumu i dodaje da je prethodno Inicijativi mladih za ljudska prava „zabranjeno da demonstrira i da ukloni mural Ratka Mladića, osuđenog za ratne zločine i zločine protiv čovečnosti, koji je nelegalno nacrtan u Beogradu“.\n„Izvestioci su istakli da odsustvo reakcije vlasti protiv veličanja ratnih zločinaca podriva regionalnu saradnju i ometa proces integracije u EU, čemu Srbija teži“, naveo je Jensen u Memorandumu.\nSrbija predala nominaciju da Kulturni predeo Bača uđe na Uneskovu listu\nSrbija je danas predala nominacioni dosije “Kulturni predeo Bača” za upis na Uneskovu listu svetskog kulturnog i prirodnog nasleđa Centru za svetsko nasleđe UNESKA u Parizu, saopštilo je Ministarstvo kulture i informisanja.\nPredajom dosijea zvanično je započeta porcedura nominacije „Kulturnog predela Bača”, što je od izuzetnog značaja za Republiku Srbiju, posebno imajući u vidu da prvi put nominuje novu kategoriju kulturnog dobra – kulturni predeo, kao i da naša zemlja nije realizovala samostalnu nominaciju od 2007. godine, navodi se u saopštenju.\nNa ovaj način „Kulturni predeo Bača” biće prepoznat kao prvi kulturni predeo u Srbiji, ali i regionu, čija izuzetna univerzalna vrednost prevazilazi nacionalne okvire i koji će dobiti poseban vid međunarodne zaštite u okviru Konvencije o zaštiti svetske kulturne i prirodne baštine, dodaje se.\nKulturni predeo Bača deo je južnog obodnog prostora Panonske nizije, prirodno omeđen pređašnjim i sadašnjim tokom Dunava. Na ovom terasastom terenu sa obiljem vegetacije, voda i prirodnog tla, prati se kontinuitet naseljavanja iz koga je proistekao i izraziti kulturni diverzitet, o kome svedoči bogatstvo očuvanog materijalnog i nematerijalnog nasleđa. Život različitih ljudskih zajednica na tom prostoru traje neprekidno od ranog neolita do danas, što je više od 8.000 godina. U našoj eri ovaj predeo je bio i važno granično područje i raskrsnica puteva između civilizacija koje su ga kulturno, socijalno i ekonomski oblikovale.\nSrbija je veoma posvećena zaštiti kulturnog nasleđa i upis svakog lokaliteta na Uneskovu listu za našu zemlju predstavlja posebnu čast i priznanje, navodi Ministarstvo.\nPrema upitniku koji je sproveden u saradnji sa BIRN-om o upotrebi TikTok-a od strane mladih, najčešći korisnici ove društvene mreže su upravo mlađi tinejdžeri (od 10 do 16 godina starosti).\nDruštvena mreža TikTok je namenjena samo za starije od 13 godina. Ipak, često se dešava da su njeni korisnici i mlađa deca, koja uz dozvolu roditelja, ili bez nje, koriste ovu aplikaciju. Ono što podvlače sagovornici Vojvođanskog istraživačko-analitičkog centra, jeste da ova granica nije stavljena bez razloga, jer mlađi od 13 godina ipak nisu dovoljno zreli da se izbore za raznolikim sadržajem na ovoj društvenoj mreži, koji sam po sebi može biti čak i traumatičan.\nPrema upitniku koji je sproveden u saradnji sa BIRN-om o upotrebi TikTok-a od strane mladih, najčešći korisnici ove društvene mreže su upravo mlađi tinejdžeri (od 10 do 16 godina starosti). Ipak, nezamerljiv je broj dece mlađih od 10 godina koja koriste TikTok. Pristiglo je 149 odgovora, a na pitanja su odgovarali roditelji i nastavnici iz Srbije, Crne Gore, Bosne i Hercegovine i Severne Makedonije.\nKorisnici koji imaju manje od 13 godina najčešće provedu do sat vremena ili od 1 do 3 sata dnevno na TikTok-u. Takav slučaj je i sa jedanaestogodišnjom M. koja provodi najviše 3 sata dnevno na ovoj društvenoj mreži. Kako kaže, od 10. godine ima profil na TikTok-u, sa prethodnom dozvolom roditelja. Ipak, Mia kaže da joj na tom profilu ne stoji tačan broj godina. Kada smo njenoj majci Mariji postavili isto pitanje, ona je rekla da njenoj ćerci na profilu zapravo stoji njen stvarni uzrast – što po pravilima funkcionisanja ove aplikacija nije moguće.\nOPASNI „ČELENDŽI“ ZA DECU MLAĐU OD 13 GODINA\nOvo nije jedinstven slučaj. Većina BIRN-ovih ispitanika (43) je rekla da starost deteta registrovanog na TikTok-u ne odgovara njihovom stvarnom uzrastu, dok čak u 41 odgovoru stoji da roditelji nisu sigurni da li je to slučaj ili ne.\nOvo ističe i pedagog Božidar Dimić, koji kao jedan od problema upotrebe TikTok-a kod dece navodi da je, iako je platforma namenjena za korisnike starije od 13 godina, primetan broj znatno mlađe dece.\nSa tim se slaže i Emina Beković iz Nacionalnog kontakt centra za bezbednost dece na internetu, koja kaže da je s razlogom stavljena donja granica za korišćenje društvenih mreža, ali i da niko ne snosi odgovornost ako se ovo pravilo prekrši.\n„Pre svega, deca mlađa od 13 nisu psihički zrela i sposobna da prevaziđu sve izazove i zloupotrebe koji vrebaju i koji jesu na tim društvenim mrežama. Društvena mreža TikTok, ali i Jutjub jesu prepuni tih izazova, odnosno čelendža, ali opasnih po život, kao i fotografija, selfija na tim najekstremnijim mestima. Deca se upuštaju u ove izazove jer misle da je to put da se dokažu u društvu, da privuku pažnju, dobiju što više lajkova. Nekima su uzori poznati Jutjuberi i influenseri koji zarađuju ogroman novac, tako da ih deca imitiraju jer žele da budu popularni kao i oni“, objašnjava Emina Beković.\nPsihološkinja iz Edu Centra Jelena Vukičević kaže da nekada deca koja imaju manje od 13 godina naprave profil bez znanja roditelja, ali i da ima situacija kada roditelji pod pritiskom vršnjaka svoje dece, na svojim nalozima otvaraju profile za svoju mlađu decu.\n„Pošto ta mlađa deca od 9, 10, 8 godina nemaju taj nivo kognitivne razvijenosti i emocionalne razvijenosti, naravno da neki sadržaji mogu da budu možda traumatični, jer ne znaju kako da se sa time nose. Neće to dete prepoznati kao traumatično, ali će verovatno biti u situaciji da se susretne sa nekim sadržajem koji ne razume, koji možda uzme zdravo za gotovo, koji prosto u njemu izazove neku neprijatnost, a opet ne zna šta sa time da radi. Ako je otvorio profil bez znanja roditelja, neće se imati kome obratiti, nego će verovatno biti više usmeren na svoje vršnjake, koji takođe ne znaju šta da rade sa određenim sadržajem i kako to da integrišu u svoje dotadašnje iskustvo”, objašnjava Vukičević.\nU upitniku BIRN-a kao najmlađe korisnike TikTok-a petoro je navelo četvorogodišnje dete, a dvoje petogodišnje. Čak 37 odgovora je podrazumevalo decu mlađu od 10 godina, 65 odgovora decu staru između 10 i 16 godina, dok je najmanje – 16 odgovora, obuhvatalo mlade od 16 do 25 godina starosti.\nSRBIJA – EVROPSKI REKORDER\nGodine 2019. urađeno je istraživanje pod nazivom „EU kids online“. U njemu je jasno navedeno da su po upotrebi društvenih mreža deca u Srbiji na prvom mestu, kaže Emina Beković.\n„Većina dece u Srbiji, znači 86 posto, koristi internet svakodnevno. Dve trećine, odnosno 65 odsto najmlađe dece, znači od 9 do 10 godina, kao i 98 odsto najstarijih ispitanika, a to su deca od 15 do 17 godina, svakodnevno su na internetu preko mobilnog telefona, 45 odsto uzrasta od 9 do 11 godina u Srbiji koriste mreže svaki dan. Poređenja radi, taj procenat u Nemačkoj je samo 11 odsto”, kaže Emina Beković.\nPedagog Božidar Dimić kaže da na TikTok-u primećuje više od jednog problema. To mogu predstavljati i influenseri koji „kroz različite modele ponašanja i sopstvenog prikazivanja mogu da razviju različite potrebe kod dece koje nisu prilagođene njihovom uzrastu“; kvazisavršenstvo, koje Dimić direktno povezuje sa depresivnošću – „kao i kod drugih društvenih mreža, deca moraju da razumeju da je slika koju prikazujemo drugima, u većini slučajeva lažna“; necenzurisanost sadržaja – „postoji mnogo kreatora koji su izrazito eksplicitni i nisu prilagođeni dečijem uzrastu“, otvoreni profili kod dece koji dovode do toga da deca „jako lako mogu biti potencijalne žrtve seksualnih predatora“; adiktivnost – „kratak video sadržaj se pokazao kao jako dobra forma za privlačenje i dugo ostajanje na samoj aplikaciji, i to ne kod dece, nego i kod odraslih“.\nIpak, on kao najveću opasnost navodi činjenicu da će ono što postavimo na internet zauvek tu i ostati.\n„Ono što ja vidim kao najveću opasnost je jako velika dostupnost sadržaja koji kreiramo, te to što deca ne shvataju da ono što jednom objave zauvek ostaje na internetu. Mnogo TikTok sadržaja se prebacuje na druge društvene mreže i koriste ih različiti ljudi“, upozorava Dimić.\nOno što je TikTok preuzeo sa drugih društvenih mreža, jeste činjenica da video sadržaji koje deca gledaju utiču na njihov stav o sebi i njihovo samopouzdanje. Dimić kaže da sadržaj koji deca konzumiraju na ovoj društvenoj mreži na njih utiče na različite načine.\n„Ako pogledamo dominantne sadržaje i najuticajnije TikTokere, oni predstavljaju model savršenstva (idealan BMI – idealna težina, prečista koža, šminka, skupa garderoba), te to može da utiče na razvoj nerealnih očekivanja od sebe i smanjenje njihovog samopoštovanja (’nisam savršen’), težnja ka savršenom. Mnogi TikTokeri, takođe, promovišu i razne dijete, proizvode, estetske korekcije, koje, ukoliko se primenjuju u ranom uzrastu, mogu da dovedu do ozbiljnih zdravstvenih i psiholoških problema“, objašnjava Dimić.\nIpak, uveren je da zabrana korišćenja TikTok-a nije rešenje, već da je ključ u medijskoj pismenosti i shvatanju potencijalnih pretnji.\nBožidar Dimić: Ono što postavimo na internet, zauvek će tu i ostati (foto: lična arhiva)\n„Smatram da roditelji/staratelji treba da razgovaraju sa svojom decom, vide kakav sadržaj postavljaju i prate, kako na TikTok-u, tako i na ostalim društvenim mrežama. U skladu s tim da budu otvoreni i da ih ne osuđuju, već da saslušaju i vide da li mogu da ih usmere u nekom pozitivnom pravcu“, kaže Dimić i dodaje da je važno da deca imaju kome da se obrate.\nSa tim se slaže i Jelena Vukičević i ističe da roditelji treba da shvate da se loše stvari ne dešavaju samo drugim ljudima.\n„Roditelji bi pre svega trebalo da odustanu od pretpostavke da se nevolje dešavaju nekom drugom i da oni, ako najbolje moguće vaspitavaju svoju decu, da su onda šanse za neku nesreću ili neki problem minimalne ili nemoguće. Jer postoji ta jedna greška kod svakog čoveka, a možda je kod roditelja posebno izražena, a to je pretpostavka da je svet u suštini dobro mesto i da se loše stvari dešavaju samo onima koji tu nevolju traže, što nije nužno tačno, već deca mogu iz radoznalosti ili kreativnog izražavanja biti na društvenim mrežama i da kao rezultat toga bude neki krug nasilja u koji oni upadnu i ne znaju šta sve sa tim da rade”, objašnjava Jelena Vukičević.\nIpak, kako kaže Emina Beković iz Nacionalnog kontakt centra za bezbednost dece na internetu, roditelji najčešće nisu svesni opasnosti u onlajn svetu.\n„Nažalost, naše iskustvo govori o tome da roditelji nemaju visok stepen svesti o opasnostima koje vrebaju na internetu i smatraju da je za decu i mlade internet bezbednije mesto od ulice. Ali kako su roditelji odgovorni za svoju decu i njihove postupke, moraju da pokažu interesovanje za sve ono što njihovo dete radi na internetu, da pre svega roditelji unaprede svoje digitalne veštine i da informišu i sebe i dete o merama zaštite i načinima prepoznavanja opasnosti. Ono što je ključno jeste razgovor. Treba otvoreno da pričaju sa svojom decom, da izgrade odnos koji se zasniva na poverenju i da učine da se deca osećaju slobodno da im se obrate za bilo šta”, zaključuje Emina Beković.\nUostalom, i jedanaestogodišnja M. sa početka teksta kaže: “Svako dete bi trebalo da se požali roditeljima ako ima problem”.\nIva Gajić (VOICE, naslovna foto: Pixabay)\nautor: Iva Gajić\nDa li je zakon o sezonskim radnicima neustavan\nNakon što su pojedini sindikati i pravnici u Srbiji ocenili da je Nacrt zakona o sezonskim radnicima neustavan, slična ocena stigla je iz SAD.\nCentar za ljudska prava Američke advokatske asocijacije objavio je izveštaj u kom se navodi da Nacrt zakona o radnom angažovanju zbog povećanog obima posla u određenim delatnostima nije usaglašen sa međunarodnim sporazumima i obavezama Srbije.\n„Nacrt zakona stavlja nestandardne oblike radnog angažovanja uređene ovim zakonom van tradicionalnog sistema rada, lišavajući ogroman broj radnika njihovih radnih prava, uključujući i pravo na sindikalno organizovanje“, ističe se u izveštaju, u kom se, između ostalog, navodi i da on nije stav asocijacije, već da predstavlja mišljenje autora, a među onima kojima su radili na njemu kao nezavisni konsultant je i stručnjak za radno pravo Mario Reljanović.\nOn za Danas kaže da je ovaj zakon protivan izuzetno velikom broju konvencija koje smo mi prihvatili i da je u izveštaju akcenat stavljen na sindikalno organizovanje i kolektivno pregovaranje jer je to najočiglednije.\n„Postoje i druge stvari poput ograničenog radnog vremena, prava na zaradu, plaćenog odsustva, prava na porodiljsko odsustvo, to su prava koja mora svaki radnik da ostvari, a ovi ljudi, zaposleni na osnovu ovog zakona, to ne mogu da ostvare“, ističe Reljanović.\nZakonom o radnom angažovanju zbog povećanog obima posla u određenim delatnostima predviđeno je da oni koji s vremena na vreme rade na crno na građevini, u turizmu i ugostiteljstvu ili kućnim poslovima dobiju priliku da rade legalno i da im se za svaki dan proveden na poslu računa i staž.\nOni koji su radili na Nacrtu zakona, koji još nije stigao na red za usvajanje, kažu da je suština bila da se oni koji su do sada radili ilegalno prevedu u legalne tokove, a Reljanović kaže da je to onda trebalo tako i ograničiti jer po ovom sadašnjem tekstu zakona i oni koji su u radnom odnosu mogu da padnu van radnog odnosa.\n„Ovakav zakon će sigurno biti zloupotrebljen, u ugostiteljstvu i turizmu imate 100.000 zaposlenih u radnom odnosu i oni bi ako se usvoji zakon sutra mogli da ostanu van njega. Ne možete vi nesposobnost države da reguliše rad na crno da iskorenite tako što ćete uvesti neustavne zakone“, napominje on i dodaje da se na ovaj način poslodavci koji ne plaćaju poreze nagrađuju novim zakonom.\nPrema njegovim rečima, radnik koji radi na crno po Zakonu o radu ima mogućnost da od suda traži da sud utvrdi da se nalazi u radnom odnosu.\n„Po ovom Nacrtu zakonu taj radnik bi radio legalno, ali nema prava ni na šta, dakle može da šeta ceo svoj radni vek po poslovima i da nikada nema pravo na plaćeni godišnji odmor ili na porodiljsko, štrajk, sindikat. I sada kažemo da je on u boljem položaju od onoga koji može da se obrati sudu“, napominje Reljanović.\nU Zakonu o radu, naime, postoji rad van radnog odnosa i to je ugovor o privremeno-povremenim poslovima (PP), autorski ugovor, ugovor o delu i forma povremenog angažovanja predviđena ovim Nacrtom. Upravo ona je, kako su objasnili ranije u NALED-u, lakša u smislu administriranja i u odnosu na ugovore o PP poslovima daje veća prava radnicima.\nU NALEDU- u ističu kako radnik koji ima ugovor o PP poslovima ne zna da li je njega poslodavac zaista i prijavio, pa iako on može posle da ga tuži, u tom trenutku on to ne zna. Sa ovim ugovorom o povremenom angažovanju svaki zaposleni u svakom trenutku kao radnik preko aplikacije može da vidi da li ga je poslodavac prijavio.\nU NALED-u su za Danas rekli da je zakon osmišljen tako da reši problem rada na crno u određenim delatnostima, građevini, gde njih 37 odsto radi ilegalno, ali i turizmu i ugostiteljstvu, kućnim i pomoćnim poslovima, ali i da se ne odnosi na cele delatnosti.\nZakon isključivo važi za poslove povremenog karaktera, naglasili su u NALED-u. U građevini se, na primer, to odnosi na sve što se radi na visini do jednog metra i što nisu zanatski poslovi. U ugostiteljstvu bi važilo za one radnike koji, na primer, dolaze jednom nedeljno da pomognu standardnom osoblju u kafiću.\nDa bi se posao smatrao povremenim prema ovom zakonu svaka osoba može da radi maksimalno 15 dana u mesecu ili 90 dana u godini. Za sve ostalo postoje druge ugovorne forme.\nZakon je usklađen i sa novom direktivom EU o predvidljivim i transparentnim uslovima rada i radnik ima pravo da od poslodavca zatraži kada mu istekne limit od 90 dana da dobije ugovor o radu. Poslodavac naravno nije u obavezi da tog radnika zaposli, ali je, kako kažu u NALED-u, dužan da dostavi obrazloženje zbog čega to nije moguće, a ako to ne uradi dobija kaznu.\nOvaj zakon nudi radnu perspektivu, mogućnost uvida u prijavu, zabranu zapošljavanja onih koji su u prethodna tri meseca bili zaposleni na osnovu bilo koje druge vrste ugovora, ali i ono što u NALED-u potenciraju kao bitno – zadržavaju svoja socijalna primanja.\nU Srbiji je trenutno nekih 55.000 radnika na građevini koji rade na crno i na koje bi se odnosio ovaj zakon, ali i po 20.000 zaposlenih u ugostiteljstvu i na kućnim poslovima.\nNa pitanje da li je ceo rad van radnog odnosa neustavan Mario Reljanović kaže da ovako kako je regulisan Zakonom o radu jeste, ali da to ne znači da treba da odustanemo od njega, već da ga samo treba regulisati na drugačiji način.\n„Treba da se formira celo poglavlje o radu van radnog odnosa i da se ti različiti oblici razmeste tamo gde im je mesto. Ugovor o dopunskom radu i stručno usavršavanje da bude radni odnos, ugovor o delu da bude u obligaciji, ugovori o PP poslovima mogli bi da ostanu kao rad van radnog odnosa, ali sa jednim drugačijim normativnim okvirima, da se tim ljudima daju prava koja trenutno nemaju“, naglašava saradnik Instituta za uporedno pravo Mario Reljanović.\nGlavni zadatak regiona je prevazilaženje stereotipa\nCentar za regionalizam iz Novog Sada i Društvo Majka Tereza iz Prištine pre više od 20 godina započeli su saradnju s ciljem obnavljanja komunikacije i uspostavljanja partnerskih odnosa između organizacija civilnog društva Kosova i Srbije, a najviše se radilo sa mladima. Ogroman broj mladih prošao je kroz programe ove dve organizacije, da bi danas mnogi od njih bili deo nove društvene elite. Veliki broj njih, kaže za Autonomiju direktor Centra za regionalizam Aleksandar Popov, osnovao je zatim i sopstvene organizacije koje su nastavile saradnju na različitim poljima sa bratskim i sličnim organizacijama u različitim oblastima poput kulture, ekologije i slično.\n„Neki od tih naših učesnika, koji su tada bilo omladinci, 2004. ili 2005. godine, postali su čak i neki značajniji faktor na Kosovu. Ja ću navesti samo primer Petrita Seljimija, koji je kao omladinac tada učestvovao na našim sesijama, a 2015. bio zamenik ministra spoljnih poslova i organizovao jedan skup na temu međureligijskog razumevanja. To je velik međunarodni skup, učestvovale su mnoge ugledne ličnosti i on je pred svima rekao, pokazujući na mene i Zefa Šalju: evo, ovi ljudi su počeli dijalog kada Tači i Dačić još nisu ni pomišljali da je moguć bilo kakav dijalog“, priseća se Popov.\nDodaje da je važno da je ta saradnja iznedrila neke nove lidere, kako civilnog društva, tako i političke sfere, što je važan doprinos omekšavanju odnosa i rušenju dominantnog trenda podsticanja zavade i mržnje jednih prema drugima.\nTokom te dvodecenijske saradnje, između ostalog, Centar za regionalizam i Majka Tereza su u više navrata organizovali susrete novinara iz medijskih kuća iz Srbije i Kosova, s ciljem da se upoznaju, uspostave saradnju i razmene informacije. Kako je tada isticano, ovi susreti su osmišljeni i organizovani zbog potrebe da se javnosti u svakoj od ovih država bolje i istinitije informiše o događanjima u onoj drugoj.\n„Od početka našeg projekta zvanog Civilni Dijalog s Kosovom, organizovan je i sastanak nevladinih organizacija mladih na Paliću, gde je uspostavljen temelj normalizacije odnosa između te ciljne grupe, odnos koji je i dan danas u funkciji međusobne saradnje, finansiranjem preko malih grantova NVO sa obe strane“, rekao je za Autonomiju Zef Šalja, direktor Društva Majka Tereza. Popov dodaje da je glavni zadatak bio prevazilaženje stereotipa.\nGrađani spremniji na saradnju od političara\n„To smo uspešno savladavali, jer sam viđao da su neki mladi ljudi odavde, kad su išli na Kosovo, imali određene predrasude prema Albancima, kao što su mladi Albanci imali predrasude kada su dolazili ovamo. Onda, kada su se međusobno družili tamo ili ovamo, videli smo da su to sve normalni ljudi koji imaju iste ideje, iste probleme i mnoga prijateljstva su se tokom te saradnje uspostavila i traju i dan danas“, istakao je Popov.\nDodao je da je saradnja uspostavljana i na nivou lokalnih samouprava, gde su se bavili problemima multietničkih sredina na Kosovu, što je u dvadesetak opština i dovelo do poboljšanja situacije u toj oblasti.\nSaradnja pomenute dve organizacije išla je često pre političkih procesa, a najbolji primer za to je, kaže Popov, zajednički projekat koji se ticao slobode kretanja roba i ljudi.\n“Mi smo ga počeli 2011. godine negde u proleće, a pola godine nakon toga su otpočeli tehnički pregovori između Srbije i Kosova. Tada je Borko Stefanović bio na čelu našeg tima a Edita Tahiri je bila sa kosovske strane i baš je prva tema bila sloboda kretanja robe i ljudi između Srbije i Kosova“, priča Popov.\nNapominje da je tada njihov mešoviti ekspertski tim utvrdio da se oko 40 odsto trgovine obavljalo u sivoj zoni, a posebno je tu bila problematična uredba vlade Vojislava Koštunice iz 2006. godine, kojom su građani severa Kosova bili oslobođeni PDV-a na robu široke potrošnje, kao jedan vid pomoći. Međutim, nastavlja Popov, ispostavilo se da je ta uredba obuhvatala i naftne derivate, automobile i mobilnu telefoniju, a da su se u tim oblastima odvijale ogromne malverzacije, sa čime su upoznali i pregovarački tim Srbije.\n„I, par meseci kasnije, na telefonskoj sednici Vlade Srbije suspendovan je taj deo uredbe koji se odnosio na naftne derivate, automobile i mobilnu telefoniju i to je jedan naš doprinos da se suzbije bar jedan deo korupcije i sive ekonomije koja je tu vladala“, istakao je Popov.\nZa razliku od nivoa na kom odlučuju političari, i gde se godinama ne postiže gotovo nikakav napredak, Šalja ističe da je nivo na kojem sarađuje civilno društvo daleko napredniji.\n„Ako bi se uzela u obzir saradnja civilnog društva, mislim da bi normalizacija odnosa već bila pri kraju i možda bismo imali i finalni dokumenat dogovora, pa možda i obostrano priznavanje“, smatra Šalja.\nZef Šalja (u sredini)\nDodaje da je sadašnji zvanični proces koji vode predstavnici dve države toliko loš da bi za generacije koje dolaze, nažalost, mogao da bude i dobar primer lošeg modela. Naši sagovornici se slažu i u oceni da su dva društva i na nivou običnih građana uveliko spremna za normalizaciju odnosa i međusobnu saradnju.\n„Ne samo da su spremni, oni već sarađuju u mnogim oblastima života poput imovine, trgovine, zdravstva, medija i slično“, kaže Šalja.\nDodaje da su najvažniji preduslovi za to zajedničko nasleđe, te slobodan protok robe i radne snage, kao i učešće u zajedničkim inicijativama Evropske unije.\nUkazuje i da će implementacija brojnih drugih projekata biti nastavljena čim to okolnosti sa situacijom u vezi sa COVID – 19 dozvole, jer, kako kaže, saradnja bez fizičkog prisustva nije baš poželjna.\n‘Srpski svet’ plaši susede\nFokus javnosti u Srbiji prethodnih nedelja udaljen je od Kosova i u njemu se nalazi Bosna i Hercegovina, odnosno Republika Srpska. Kada je u pitanju nastavak pregovora između Kosova i Srbije, naši sagovornici smatraju da je taj proces u ćorsokaku uprkos tome što su u njemu angažovani i Miroslav Lajčak ispred Evropske unije i Gabrijel Eskobar u ime SAD, jer su trenutno u opticaju dva suprotstavljena stava – stav Albina Kurtija da u obzir dolaze jedino pregovori oko obostranog priznanja i stav Srbije da se mora ispoštovati Briselski sporazum kada je reč o formiranju Zajednice srpskih opština.\n„Sve u svemu, između te dve opcije nemamo prostora za neku srednju varijantu. Mislim da i Evropska unija taj ceo proces ne vodi ništa čvršće nego što ga je vodila Mogerinijeva, gde se to svodilo na čajanku utroje, tako da se ne miču sa mrtve tačke i ja stvarno ne znam kako će se taj proces odblokirati“, rekao je Popov.\nDodao je da dodatno situaciju komplikuju priče o Otvorenom Balkanu i Srpskom svetu, koji posebno ozbiljno plaši susede.\nNi on ni Šalja ne očekuju stoga da kosovsko pitanje ponovo preovlada u predstojećoj izbornoj kampanji u Srbiji.\n„Kosovskoj delegaciji odgovara to, zato što ovoj vladi dijalog između Kosova i Srbije nije u glavnim prioritetima, tek je na trećem mestu, dok je nestabilnost u Bosni još jedan dokaz da se srbijanska vlast i tamo još meša, bolje rečeno diktira uslove, pa je situacija još gora ili neizvesnija“, ocenjuje Šalja.\nOn dodaje da su odnosi između Kosova i Srbije trenutno najgori, a najbolji su, prema njegovom mišljenju, bili u periodu 2012-2013.\nDalibor Stupar (Autonomija)\nSLOBODNA VOJVODINA42 minuta ago


Karakteristike tržišta kapitala | studenti.rs\nPočetna Skripte Ekonomija Karakteristike tržišta kapitala\nKarakteristike tržišta kapitala\nObjavio crna ruka 25. februar 2014. Prijavi dokument\nTržište kapitala je oblik tržišta na kome se novčana sredstva traže i nude dugoročno. To je specijalizovano tržište na kome se trguje dugoročnim novčanim sredstvima odnosno kapitalom i dugoročnim hartijama od vrednosti.\nTržište kapitala predstavlja institucionalizovan organizovan prostor sa svim potrebnim elementima za njegovo funkcionisanje, u tačno određenom vremenu, kao i pravila i uzanse ponašanja učesnika. Za razliku od tržišta novca, tržište kapitala mora biti i jeste institucionalizovanog karaktera u svim zemljama tržišne privrede. Ono, u osnovi, predstavlja specijalizovano tržište na kome se novac – kapital traži i nudi dugoročno.\nTransakcije koje se na ovom i u okviru ovih institucija odvijaju nazivamo kapitalnim transakcijama, a hartije od vrednosti sa kojima se trguje na tržištu kapitala nazivamo dugoročnim hartijama od vrednosti ili efektima.\nTržište kapitala je deo finansijskog tržišta koji omogućava ekonomskim subjektima proces investiranja. Osim toga tržište kapitala svojim postojanjem stvara pretpostavke i za dezinvestiranje kao ekonomsku aktivnost koja ne donosi očekivani prinos. Proces investiranja i dezinvestiranja daju osnovu za podelu tržišta kapitala na: primarno i sekundarno tržište.\nEfikasnost tržišta kapitala svake zemlje pod uticajem je:\nrazvijenosti bankarskog sistema,\npodsticaja štednje poreskom politikom zemlje,\nrazvijenosti dugoročnih hartija od vrednosti,\nrazvijenosti berzi na kojima se trguje dugoročnim hartijama od vrednosti,\nefikasnosti tržišta novca,\nukupne stabilnosti zemlje i\nsamog tržišnog ambijenta i njegove razvijenosti.\nOsnovne karakteristike tržišta kapitala su:\n• Faktori razvoja tržišta kapitala:\npovoljne performanse plasmana na duži rok,\nrast finansijskog potencijala nedepozitnih finansijskih institucija\nderegulacija i tehnološka revolucija.\n• Uslovi za pristup tržištu kapitala:\nkompanija mora biti registrovana kao akcionarsko društvo (AD),\nobim aktive kompanije,\nvisina godišnjeg profita i prodaje,\nvremenski period postojanja kompanije.\n• Razvijeno tržište kapitala omogucuje:\noptimalnu rocnu transformaciju sredstava,\nsmanjenje transakcionih troškova i\npovecanje efikasnosti korišcenja informacija.


Trebinje dobija obnovljeni prečistač otpadnih voda\nPhoto: Goran Anđelic, Wikimedia\nTrebinje bi za oko 300 dana trebalo da dobije obnovljeni prečistač otpadnih i drugih voda koji radi 38 godina, pa će mu životni vek biti produžen za 20 godina. Radovi će koštati 1,6 miliona evra, a novac je obezbeđen kroz projekat „Vodovodi i kanalizacija Republike Srpske“ i donaciju švedske Agencije za međunarodni razvoj i saradnju – SIDA.\nUgovor o revitalizaciji postrojenja za prečišćavanje otpadnih voda potpisali su gradonačelnik Trebinja Luka Petrović i Slaviša Đurić, predstavnik izvođača radova, nemačko-grčkog konzorcijuma Fajfer-Karkanjas.\nGradonačelnik Petrović je rekao da je će po ugovoru sa izvođačima radovi biti zavšeni za 305 dana.\n„Cilj je da Trebinje konačno, posle trideset osam godina upotrebe postojećeg prečistača, dobije revitalizovanu opremu za upotrebu narednih dvadeset godina”, rekao je gradonačelnik.\nMeri Berstrom, ispred agencije SIDA, istakla je da Švedska kroz slične projekte podrške želi da pomogne BiH na putu prema članstvu u Evropskoj uniji.\n„Takođe, nama je važna zaštita životne sredine i smanjenje efekta klimatskih promena, jer je to jedan od glavnih prioriteta švedske vlade. Nakon ovog projekta, Trebinje će imati čistu okolinu i čistu reku“, dodala je Berstrom.\nSlaviša Đurić, predstavnik konzorcijuma “Fajfer-Karkanjas”, istakao je da je reč o ozbiljnoj kompaniji koja iza sebe ima realizaciju velikih i značajnih projekata, napominjući da su nedavno završili postrojenje otpadnih voda u Bihaću, jedno od prvih u BiH koje je dobilo upotrebnu dozvolu.\nProjekat „Vodovod i kanalizacija u Republici Srpskoj“\nProjekat „Vodovod i kanalizacija u Republici Srpskoj“ finansira se iz kredita Evropske investicione banke, koji sprovodi Vlada RS uz saradnju opština. U više od trideset opština u Srpskoj u toku je rekonstrukcija i izgradnja vodovodne i kanalizacione infrastrukture.\nRepublika Srpska je zainterresovana za gradnju postrojenja za preradu otpadnih voda. Zbog toga je početkom ove godine delegacija RS, u kojoj su bili ministri i predstavnici opština, posetila je Velenje u Sloveniji i postrojenje za preradu otpadnih voda Grmov Vrh.\nTagovi: Luka Petrović, otpadne vode\nPočetna » Vesti » Trebinje dobija obnovljeni prečistač otpadnih voda


S obzirom na sve veću prisutnost novih proizvoda na našem tržištu koje podržavaju zdraviji način života, u Subotici je u sredu 18. decembra otvorena nova kompanija „White Smoke“ koja se bavi prodajom elektronskih cigareta. Kako je menadžer firme „White Smoke“ Pavle Pavlović rekao, sve više ljudi daje prednost elektronskim cigaretama u odnosu na standardni duvan.\nRazloga za to ima više, a po rečima Pavlovića, pored ekonomskih koji su primarni, ljudi se za elektronske cigarete odlučuju i iz zdravstvenih. Naime, glavna razlika između elektronskih i klasičnih cigareta jeste ta što se kod elektronskih koristi medicinski nikotin koji nije hemijski tretiran i samim tim zdraviji u odnosu na nikotin dobijen iz biljaka duvana.\nKako Pavlović kaže, „White Smoke“ je generalni zastupnik firme „Umbrella Corporation“ iz Beograda, i ovo je prvi objekat koji se otvara u Subotici. Nakon rada u „Umbrelli“, došao je na ideju da ovaj proizvod plasira na teritoriji našeg grada jer se do sada u Novom Sadu, Beogradu, Nišu, Kikindi i drugim gradovima pojavila velika zainteresovanost za elektronske cigarete.\nRazlog prelaska pušača sa običnih na elektronske cigarete, po Pavloviću je ta što su sva ulja koja se koriste klinički i medicinski ispitana i imaju posebne sertifikate, a razlog otvaranja firme „White Smoke“ u Subotici je, pored finansijskog i želja da se i kod nas krene sa zdravijim načinom života. Jer, kako Pavlović ističe, elektronske cigarete se takođe mogu koristiti i za odvikavanje od pušenja umesto samog uživanja u nikotinu.


Najmanje jedna osoba je ubijena, a nekoliko ih je povređeno u sredu u napadu nožem na posetioca šoping centra u predgrađu američkog grada Portlanda, a napadač je uhapšen, saopštile su vlasti.\nPolicija u mestu Biverton navodi da je najmanje jedna osoba ubijena u banci Vels Fargo u tržnom centru, dok ih je nekoliko prevezeno u bolnicu.\nU saopštenju se dodaje da je počinilac posle napada ukrao automobil i odvezao se u obližnje naselje Tigard, gde je uhapšen, prenosi AP.\nNa mesto događaja stigla su brojna policijska vozila, a vlasti su naložile zaposlenima da ostanu u prodavnicama i ne otvaraju vrata.\nPiverton je poznat kao sedište kompanije Najk.\nPANIKA U OREGONU Napad nožem u trgovačkom centru, ima mrtvih (VIDEO)\nU Austriji je, u protekla 24 sata, zabaležen dramatičan porast broja novozaraženih korona virusom, koji je ponovo dostigao trocifreni broj, prvi put posle sredine aprila.


Banja Luka: Počeli ”Oktobarski pravnički dani” – mojKontakt portal – Radio Televizija Kontakt\nBanja Luka: Počeli ”Oktobarski pravnički dani”\nSvečanom otvaranju skupa, koji se održava na Pravnom fakultetu Univerziteta u Banjaluci, prisustvovali su, između ostalih i ministar nauke i tehnologije Republike Srpske Jasmin Komić, ministar prosvjete i kulture Republike Srpske Dane Malešević, predsjednik Ustavnog suda Republike Srpske DŽerard Selman, predsjednik Akademije nauka i umjetnosti Republike Srpske Rajko Kuzmanović.\nTokom “Oktobarskih pravničkih dana”, organizuju Udruženje pravnika Srpske i banjalučki Pravni fakultet, biće podneseno 88 referata 100 autora.\nSavjetovanju prisustvuje veliki broj pravnika iz Srpske i Federacije BiH, kao i iz Srbije, Crne Gore, Makedonije, Hrvatske, Rusije, Bjelorusije i drugih zemalja.\nSvi radovi, koji će biti izneseni na ovom, 12. savjetovanju, obraditi najaktuelnija pitanja iz svih oblasti pravne teorije i prakse i biće objavljeni u časopisu Udruženja pravnika Republike Srpske “Pravna riječ”.\nPredviđeno da na početku skupa bude održano plenarno zasjedanje, a nakon toga rad se nastavlja po katedrama – državno-pravna, upravno-pravna, radno-pravna, građansko-pravna, privredno pravna, međunarodno-pravna i krivično-pravna katedra.\nVANREDNA KONTROLA: Neispravno 23 odsto autobusa u Srpskoj\nHumanitarna akcija za pomoć Dejanu Kovačeviću


Savladavanje računarske veština kao podrška veštinama roditeljstva Savladavanje računarske veština kao podrška veštinama roditeljstva – Personal magazin\nU organizaciji Kancelarije za evropske poslove, u Edukativnom centru KEP-a je danas počela računarska obuka za decu okupljenu oko udruženja Roditelj. Na taj način je institucionalizovana saradnja Kancelarije i ovog udruženja koje deluje kao mreža udruženja u Novom Sadu, Beogradu, Kragujevcu i Nišu, koji funkcionišu kao regionalni centri I tako pokrivaju čitavu zemlju.\nUdruženje su osnovali roditelji “koji su iz ličnih iskustava prepoznali potrebu za sistemskom i efikasnom podrškom roditeljstvu u našoj zemlji”, kako je rekla Dragana Ćorić, iz Udruženja Roditelj Novi Sad.\nJovana Pereula, stručni saradnik za informatiku u KEP, počela je obuku sa decom upoznavanjem sa igricama, da bi zatim prešli na ozbiljnije teme, što je ostavljeno za naredne časove. Dogovoreno je da se obuka odvija dva puta sedmično, i to odvojeno za deci i roditelje koji žele da dopune svoje znanje o računarima.\nSavladavanje računarske veština kao podrška veštinama roditeljstva was last modified: July 9th, 2008 by Redakcija


Lovačko udruženje "Gornja Resava" Despotovac - LOVCI PRONAŠLI NESTALI PAR NA BELJANICI\nMladi par koji se u subotu izgubio na Beljanici pronađen u nedelju uveče. Njih je pronašao lovac Bojan Milovanović, član Lovačkog udruženja „Gornja Resava“ iz Despotovca, zajedno sa suprugom Majom i kolegom Milanom Jovanovićem.\nMomak i devojka su nakon kvara na automobilu ostali na delu planine na kom nema signala za mobilni telefon. Njih dovoje su pronašli brvnaru u kojoj su prenoćili, a kako su porodica i prijatelji poslednji put sa njima imali kontakt u subotu popodne, vec u nedelju ujutru su lovci iz ovog dela Srbije, zajedno sa pripadnicima MUP-a i Gorskom službom za spasavanje tragali za nestalim licima.\nPored lovaca iz LU „Gornja Resava“, uključeni su bili i lovci iz Lovačkog udruženja „Beljanica“ Resavica. Najvažnije je to da su momak i devojka u dobrom stanju i da su sa svojim porodicama.\nLovci su kao i uvek dokazali da niko ne poznaje teren bolje od ljudi koji u njemu love, da su neophodna karika kada su ovakve okolnosti u pitanju i da je ono što ih pre svega karakteriše ogromna solidarnost i veliko srce.\nLovački savez Srbije se zahvaljuje udruženjima koja su učestvovala u potrazi i svim lovcima koji su uvek spremni da priskoče u pomoć.


TotalCar.rs » Samsung ulazi u automobilski sektor\n0 komentara 3259 pregleda\nJedan od najvećih globalnih proizvođača televizora i “pametnih” telefona, južnokorejska kompanija Samsung, uskoro namerava da uđe na tržište automobila putem patenata za novi električni motor i gume za električno vozilo, kao i patenta za kontrolisanje bezbednosti sa aspekta zdravstvenog stanja vozača.\nKompanija je već podnela zahtev za priznavanjem patenata kod nadležnih institucija u SAD i Južnoj Koreji, piše Vol strit džornal.\nUz ove patente, Samsung je podneo i zahtev za odobrenje još jednog koji propisuje način komunikacije između vozača i zamišljenog Samsungovog električnog vozila.\nVozilo bi prepoznalo vozača na osnovu “pametnog” mobilnog telefona koji ima kod sebe i stvorila bi se veza između telefona i automobila. Na taj način, putem upravljačke ploče na vozilu, može se pristupiti kontaktima, aplikacijama, muzici i drugim mogućnostima koje pruža mobilni telefon.\nElektrično vozilo će poznavati dnevni raspored obaveza i važne sastanke na koje vozač mora da stigne, predložiti rute putovanja, obavestiti vozača o potrebi punjena baterija u vozilu, i omogućiti prijem telefonskih poziva.\nZa sada nije poznato kada bi ovakvo vozilo, opisano u patentima, trebalo da bude komercijalno dostupno.\nAston Martin DBX Plug-In hibrid će imati oko 700 konja?


Sanders gubi zato što ne glasaju siromašni\nBeta 24. aprila 2016. 14:40\nKandidat za demokratsku predsedničku nominaciju Berni Sanders ocenio je da je više njegovih poraza na partijskim izborima po američkim državama u odnosu na njegovog protivkandidata Hilari Klinton posledica toga što „siromašni ne glasaju“.\nSandersu, senatoru iz Vermonta borba protiv nejednakosti u fokusu je kampanje, a ipak je poražen od Hilari Klinton u 16 od 17 američkih država gde su najveće razlike u platama.\n„E pa to je zato što siromašni ne glasaju“, rekao je Sanders u intervjuu za televiziju En-Bi-Si (NBC) koji će biti emitovan danas.\n„Hoću da kažem da je to prosta činjenica. To je tužna realnost američkog društva“, rekao je Sanders, koji želi da izmeni taj trend.\nSanders je rekao da je uspeo da pridobije brojne mlade za svoje ideje, ali da ima veće teškoće da dopre do osoba s skromnim primanjima.\nOn je rekao da 80 odsto siromašnih nije glasalo na izborima 2014.godine.\nZvanični američki podaci o tim izborima pokazuju da je samo 24,5 odsto Amerikanca starih 18 godina i više i koji zaradjuju manje od 10.000 dolara godišnje izašlo na izbore, što znači da njih 75,5 odsto nije izašlo.\n„Imamo odziv koji je najniži medju najnižim medju velikim svetskim zemljama“, dodao je Sanders.\nStudija instituta Pju (Pew) iz 2015. pokazala je da je odziv Amerikanaca na izborima niži od odziva u većini razvijenih zemalja, iako je veći nego u Japanu, Čileu i Švajcarskoj, naveo je AP.\n„Kad bi uspeli znatno da povećamo odziv osoba sa skromnim prihodima, radnika, i broj mladih koji učestvuju u političkom procesu, kad bi dostigli izlaznost od 75 odsto, ova zemlja bi bila radikalno transformisana“, rekao je Sanders.\nHilari Klinton je u velikoj prednosti u odnosu na Sandersa po broju osvojenih delegata potrebnih da se dobije predsednička nominacija demokrata, ali Sanders još nije odustao od borbe.\nPrema računici agencije AP Hilari Klinton ima 1.941 delegata prema 1.191 koliko ih ima Sanders do sada, a da bi se osvojila stranačka predsednička nominacija potrebno je 2.383 delegata.


Kragujevac drma futsal groznica: Turnir Main runde UEFA Futsal kupa od 11. do 14. oktobra u hali „Jezero“ | Kragujevački sport\nKragujevac drma futsal groznica: Turnir Main runde UEFA Futsal kupa od 11. do 14. oktobra u hali „Jezero“\n9. oktobra 2017. | Kategorija: Mali Fudbal (Futsal)\nKragujevac će od 11. do 14. oktobra biti u znaku futsala. Hala „Jezero“ biće stecište turnira Main runde UEFA Futsal kupa, na kome će, pored domaćeg Ekonomca, učestvovati još i Sporting iz Lisabona, letonski Nikars i šampion Ukrajine Kerson.\nDeveti put u svojoj klupskoj istoriji kragujevački Ekonomac biće domaćin jedne od grupa Main runde UEFA Futsal kupa. Žreb u Nionu je višestrukom šampionu Srbije dodelio dovoljno atraktivne, ali ne i nepremostive rivale u ovoj fazi takmičenja.\nSvakako najzvučnije ime među budućim protivnicima srpskog šampiona jeste Sporting iz Lisabona, prošlogodišnji finalista UEFA Futsal kupa, ekipa koja je godinama u samom vrhu evropskog futsala. Pored šampiona Portugala, tu su još i Nikars iz Rige, sa kojim su se popularni „studenti“ sastajali nekoliko puta na evropskoj sceni, kao i ukrajinski prvak Kerson, debitant u UEFA Futsal kupu.\nBez sumnje biće ovo prvi veći test za nikad jaču ekipu Ekonomca, koja ima jasne ambicije da se konačno nađe među četiri najbolja tima Starog kontinenta. Kragujevčani su u prošlosti bez većih problema prolazili Main rundu, ali su potom, kao po običaju, zaustavljani u narednoj, Elitnoj rundi takmičenja. Srpskom šampionu posao u Main rundi ove sezone dodatno olakšava i činjenica da će iz njegove grupe plasman u Elitnu rundu izboriti tri prvoplasirane ekipe.\nIako su svesni da imaju kvalitet da se plasiraju među šesnaest najboljih evropskih ekipa, u taboru kragujevačkog tima nikako ne žele da potcene svoje protivnike u grupi. Nemanja Momčilović, golman Ekonomca i reprezentacije Srbije, analizirao je za KG sport.info buduće rivale i izneo svoja očekivanja od predstojećeg turnira.\n– Sastavili smo nikad bolji i ambiciozniji tim, tako da su svakako i očekivanja velika. U Main rundi se nadamo što boljem rezultatu, da pobedimo Nikars i Kerson i da probamo da iznenadimo Sporting.\nUtakmica sa šampionom Portugala omogućiće nam da malo bolje uvidimo gde smo trenutno u odnosu na sam vrh futsala u Evropi. Oni su prvi favoriti u grupi, učesnici poslednjeg Fajnal-fora i ekipa koja pretenduje da bude i šampion Evrope.\nNikars je meni dobro poznat klub, proveo sam tamo godinu dana. Ekipa je prilično izmenjena u odnosu na period kada sam tamo igrao, nešto su slabiji, ali su sigurno protivnik za respekt.\nUkrajinci su nešto slično Lidi iz prošle sezone, dakle, malo poznat rival, sa podneblja gde se igra fizički zahtevan i jak futsal. – prokomentarisao je Momčilović\nČuvar mreže Ekonomca je siguran da će njegov tim proći ovu fazu takmičenja, ali da je od velike važnosti i podrška kragujevačke publike tokom turnira.\n– Ubeđen sam u prolazak grupe i nadam se dobroj igri i punim tribinama. Veoma nam znači kada igramo pred 3-4 hiljade ljudi i ovom prilikom upućejem apel svim Kragujevčanima pre svega da dođu, napune halu i podrže nas u ovim utakmicama.\nŠampion Srbije će prvog dana turnira, 11. oktobra od 20.30 h, igrati protiv Nikarsa, zatim će 12. oktobra, u istom terminu, odmeriti snage sa Kersonom, dok je za poslednji dan turnira, 14. oktobra, takođe od 20.30 h, zakazan duel sa lisabonskim Sportingom.\nEkonomac je, inače, pokrenuo protokolarnu akciju deljenja besplatnih karata, koje se mogu naručiti putem sajta ekonomac.com ili mejla office@ekonomac.com.\nUlaz na sve utakmice turnira svakako je besplatan, bez obzira na to da li posetioci poseduju besplatne karte ili ne.\nSreda, 11. oktobar: 18 h Sporting (POR) – Kerson (UKR)\n20.30 h Ekonomac (SRB) – Nikars (LVA)\nČetvrtak, 12. oktobar: 18 h Nikars (LVA) – Sporting (POR)\n20.30 h Ekonomac (SRB) – Kerson (UKR)\nSubota, 14. oktobar: 18 h Kerson (UKR) – Nikars (LVA)\n20.30 h Sporting (POR) – Ekonomac (SRB)\nFoto: Nemanja Momčilović Futsal\nNovi trijumfi Mašinca i Ekonomca 2 u Drugoj futsal ligi Srbije\nPripreme futsal U-17 reprezentacije Srbije u Kragujevcu\nMariborčani bolji od Kragujevčana na startu Elitne runde\n“Studenti“ po prvi put u finalu Kupa


nemanja jokic\t 25.04.2019. 08:13h 09:21h\nInače, Ðorđe je definitivno jedan od prvih pevača na našim prostorima koji održava idiličan brak uprkos brojnim preprekama. Kako saznajemo, njegova žena odlučila je da izađe iz zajedničkog stana kako bi provodila više vremena sa svojom majkom.\n- Ana je u poslednje vreme često bila sama, imala je mnogo obaveza oko ćerkice i nije sve mogla sama da postigne. Ðorđe je sada dobio dosta poslovnih angažmana i to nikako nije hteo da propusti, posebno ako uzmete u obzir da od rok muzike ne može mnogo da se zaradi. Njega je Ana podržala u svemu i mislila je da će izdržati to, ali David gotovo uopšte ne dolazi kući, samo uveče da prespava. Preko dana snima Zvezde Granda, a kada ih ne snima, radi kao mentor sa takmičarima. Često ide i na snimanja u razne emisije pa nije ni vikendom slobodan - kaže naš izvor blizak ovom vrsnom muzičaru i dodaje je njegovoj ženi bilo izuzetno teško.\nKurir.rs/Jelena Stuparšić/Foto: Dragan Kadić


Odličan meč odigrali su Podgoričani koji su bili u potpunom rezultatskom egalu do poslednje četvrtine kada je presudio kvalitet ekipe koju sa klupe predvodi Željko Obradović.\nPosebno su šampioni ABA lige bili dobri u drugom periodu koji su dobili sa 17:23, što im je bilo dovoljno na odu na pauzu sa prednošću od 36:39.\nNisu uspevali igrači tima iz Istanbula da prelome susret u trećem periodu, jer su izabranici Jasmina Repeše imali odgovor na svali nalet prvaka Turske, ali jesu u poslednjem u kome su zaigrali čvrsto u odbrani i rivala sveli na svega devet poena, dok su oni postigli 18.\nPolse ove pobede Fenerbahče je ostao na prvom mestu na tabeli sa učinkom od 23 pobede i četiri poraza, dok je Budućnost na 15. poziciji sa skorom 6-21.\nU pobedničkom timu najviše se istakao Nikola Kalinić sa 14 poena, pratio ga je Jan Veseli sa 13. Marko Gudurić je meč završio sa šest. Kod Podgoričana najefikasniji je bio Erl Klark koji je zabeležio 20 poena, dok je Goga Bitadze dodao 11.


Vučić: Da zaštitimo zdravlje građana i da sačuvamo ekonomiju - Novinar.rs\nSvi penzioneri će uoči Svetog Nikole, 17. ili 18. decembra, dobiti jednokratnu pomoć od po 5.000 dinara, najavio je predsednik Srbije Aleksandar Vučić\nPredsednik Aleksandar Vučić rekao je da sutra važne mere stupaju na snagu protiv korona virusa, i da će ovo možda biti i jedini vikend kada će se restriktivnije mere primenjivati, ukoliko budemo imali rezultate.\n„Izdržaćemo dva dana i možda još jedan vikend, ali, nije sigurno, videće se za tri četiri dana”, rekao je Vučić za RTS.\nIstakao je da je u pitanju veliki gubitak i trošak u ekonomskom smislu.\nInstitut Batut priprema se, kaže, za proces imunizacije stanovništva protiv korona virusa, a da će među prvima koji će primiti vakcinu biti zdravstveni radnici, vojska, policija, hronični bolesnici i stariji.\n„Nadam se da ćemo da nabavimo dovoljno doza vakcina za prvu turu, verujem da će biti dovoljno”, rekao je Vučić, prenosi Tanjug.\nOn je istakao da ćemo imati dovoljno vakcina kao što imamo dovoljno respiratora, bolnica, dovoljno mesta za hospitalizaciju i spasavanje života ljudi.\nNapomenuo je da će biti u stanju da nađe dovoljno prijatelja u svetu da platimo i budemo u prvoj polovini zemalja u svetu koja ce dobiti vakcine.\nNaveo je da se Srbija oslanja i na Kovaks i na sve druge što možemo, da ćemo najpre dobiti 10.000 Fajzerovih vakcina.\n„Hoćemo da zaštitimo stanovništvo i da nam ekonomija ne zaostaje”, ukazao je Vučić.\nKaže i da su iznošeni različiti stavovi o merama Kriznog štaba i navodnom kašnjenju, ali da su konkretne mere stigle pre dva i po dana.\n„Rekli smo ćemo da slušamo struku, to su časni ljudi, rade fantastičan posao”, rekao je Vučić.\nOn je podsetio i da od početka korone nema nestašica nijedne robe u našoj zemlji, ali i da pandemija jako puno košta.\nNaveo je da Srbija svakoga dana plaća 750. 000 evra samo za testove, a da je sve u bolnicama besplatno, i da nema nestašica lekova.\n„Ogromni su troškovi ali je važno da sačuvamo živote, da naplaćujemo porez da bismo uložili u vojsku, ekonomiju, privatni sektor”, poručio je predsednik.\nMerkel zadovoljna rezultatima Srbije\nPredsednik Srbije Aleksandar Vučić rekao je večeras da je sa nemačkom kancelarkom Angelom Merkel danas razgovarao o četiri teme – ekonomiji, Kosovu, vladavini prava i korona virusu.\nOn je za RTS rekao da je kancelarka pokazala zadovoljstvo našim rezultatima, i činjenicom da će Srbija biti najbrže rastuća ekonomija u Evropi.\nSiguran u pobedu nad koronom, ponosan na Batajnicu\nApsolutno sam uveren da ćemo pobediti korona virus, uprkos užasnim danima iza nas i ne manje teškim, makar nekoliko narednih dana i nedelja, poručio je predsednik Aleksandar Vučić i istakao da je posebno ponosan na kovid bolnicu u Batajnici, koja je napravljena za četiri meseca.\n„Optimizam vidim u našoj disciplini, odgovornosti, borbenosti, želji da pobedimo opaku bolest i u vakcinama koje polako dobijaju dozvole. Srbija se snalazi, snalaziće se i verujem da neće biti u drugoj polovini zemalja koje će da obezbede vakcine”, rekao je Vučić za RTS.\nOn je rekao da je ponosan na ideju da se izgradi nova kovid bolnica u Batajnici, koja će sutra primiti prve pacijente, na sve što je država uradila, na obezbeđen novac, sve radnike koji su je brzo izgradili…\n„Položili smo kamen temeljac 1. avgusta… a, sada kažu, nije završena 1. decembra, kao što smo rekli. Izvinjavam se, biće 3. decembra otvorena”, rekao je Vučić, osvrćući se na zlonamerne komentare i dodao da su se izvođači suočili sa brojnim problemima tokom gradnje.\n„Imamo 750 mesta u KC Niš, a zamislite kako bismo prošli da nismo izgradili KC u Nišu, kakvu bismo kataklizmu imali u Nišu i na jugu zemlje”, primetio je Vučić.\nOn je naveo da će u Batajnici biti 930 bolničkih postelja, sa 250 mesta najmodernije inetezivne nege, sa svim respiratorima, kiseonikom.\n„Ponosan sam na zemlju, što smo uspeli da je napravimo, a pogodilo se u trenutku kada nemamo više mesta”, dodao je predsednik.\nVučić je uputio i zahvalnst Institutu Banjica, koji je po treći put juče ušao u kovid sistem, i popunio kapacitete za dan, rekavši da oni nikad nisu izbegavali da uđu u kovd sistem, dok ima direktore koji beže od toga.\n„Ali, da ne pričam o tim problemima, jer je veći broj dobrih, fantastičnih ljudi, koji se bore”, rekao je Vučić, prenosi Tanjug..\nPredsednik Srbije Aleksandar Vučić preneo je da je neko namerno spaljivao električne sklopke u novoj kovid bolnici u Batajnici i dodao da je reč o sabotaži sa ciljem da se ometu radovi i da se spreči otvaranje bolnice.\nVučić je, za RTS, kazao da su neki ljudi želeli nešto da urade protiv svoje zemlje, i da su juče namerno spaljivali električne sklopke upaljačima, a pokazao je fotografije oštećenih sklopki.\nKovid bolnica u Kruševcu za 15 dana, mnogo ulagali u bolnice\nPredsednik Srbije Aleksandar Vučić najavio je da će kovid bolnica u Kruševcu biti završena za 15 dana.\nVučić je za RTS rekao da će bolnica biti otvorena 17. ili 18. decembra.\nPredsednik je rekao da je ponosan na sve što je urađeno prethodnih godina kad je reč o renoviranju i izgradnji zdravstvenih ustanova.\nOn je podsetio da je KBC „Dragiša Mišović” u Beogradu, koja je do sada bila najveća kovid bolnica sa 360 ležajeva, obnovljena i renovirana prethodnih godina, da su Gradska bolnica Zvezdara, kao i Zemunska bolnica, koje su isto u kovid sistemu, takođe obnovljene prethodnih godina.\nVučić je rekao i da će biti izgrađena bolnica Dedinje 2, koja će biti velelepna kardiovaskularna bolnica, te podsetio da je uloženo 450 miliona evra u Klinički centar Srbije u Beogradu, da je izgrađen Klinički centar u Nišu.\n„Gradimo i obnavljamo 19 opštih bolnica širom Srbije, od Kikinde do Pirota, kreću radovi. Od Vranja gde smo mnogo toga obnovili do Smederevske Palanke, Loznice, Prokuplja”, rekao je Vučić.\nKako kaže, cene kvadrata su drugačije, primera radi u Loznici je kvadrat 1.270 evra, u Prokuplju 1.400 evra po kvadratu.\nDodao je i da su izgrađeni objekti za Iks nož, Gama nož.\n„To smo sve uradili u poslednjih nekoliko godina, ponosan sam na rezultate koje smo postigli”, rekao je Vučić, prenosi Tanjug.\nImamo jedan od najvećih procenata hospitalizacije u Evropi\nPredsednik Srbije Aleksandar Vučić kaže da naša zemlja ima jedan od najvećih procenata hospitalizacije kovid pacijenata u celoj Evropi i da po tome samo Češka može da se poredi sa nama.\nGostujući na RTS je rekao da imamo mnogo manje mrtvih, nego u zemljama regiona i Evrope, ako se gleda proporcionalno broju stanovnika i da su za to najzaslužniji naši medicinski radnici.\nProcenat hospitalizacije je u najsnažnijim zapadnim zemljama vrlo mali, jer je tamo skupo bolničko lečenje, naveo je on.\nKaže da je u Nemačkoj taj procenat hospitalizacije između 1 i 4 odsto, u Hrvatskoj i Sloveniji između 5 i 10 odsto, dok je kod nas između 12,5 i čak 38 odsto.\n„Danas nam je niži procenat, zato što nemamo više mesta i zato sam užasno uplašen i zato sam tražio i Boga molio da pomogne, kao i naše radnike, da možemo da hospitalizujemo više ljudi”, kazao je Vučić.\nNaveo je da imamo nižu smrtnost i zahvaljujući našim lekarima i terapiji koju koriste.\nTakođe, ističe da imamo gotovo tri puta manje mrtvih nego Bugarska.\nKako je rekao, trenutno imamo 8.000 ljudi u kovid bolnicama, dok Hrvatska ima oko 2.500, ali Hrvatska je od nas manja 1,8 puta, a ne tri puta.\nVučić kaže da ukupno imamo 120.000 medicinskih radnika, a u kovid sistemu do 23.000 ili 24.000.\nNaglasio je da su ljudima u zdravstvu dosta povećane plate, a medicinskim sestrama kumulativno čak 26 odsto.\n„Važno je da pokušamo da obezbedimo vakcine u narednom periodu i neka uzimaju građani koju hoće i kakvu hoće. Svaka je dobra i ako je registrovana u Velikoj Britaniji, SAD, EU, Rusiji, Kini”, naglasio je Vučić, prenosi Tanjug.\nZa deset dana još jedan minimalac za turizam i ugostiteljstvo\n„To je velika pomoć, donosimo sutra tu meru, a biće isplata za 10 dana”, rekao je Vučić napominjući da će ta finansijska pomoć mnogo značiti ovom sektoru koji je zbog pandemije korone posebno ugrožen.\nSvim penzionerima po 5.000 dinara\nSvi penzioneri će uoči Svetog Nikole, 17. ili 18. decembra, dobiti jednokratnu pomoć od po 5.000 dinara, najavio je predsednik Srbije Aleksandar Vučić.\n„Doneli smo tu odluku, nismo još meru, ali ćemo svakako 17, 18. decembra, i imaćemo dovoljno novca, da svim penzionerima isplatimo po 5.000 dinara jednokratne pomoći”, rekao je Vučić.\nOn je istakao da će ta pomoć mnogo značiti najvećem broju penzionera sa penzijom ispod proseka.\n„To je ukupno oko 75 miliona evra. Odakle nam novac? Uvek uštedimo. Kažu svašta za mene, ali mi uvek imamo za crne dane, sačuvano sa strane, da pomognemo ljudima”, rekao je Vučić za RTS, prenosi Tanjug.\nHoćemo da vratimo ceo dug Azerbejdžanu za put\nPredsednik Aleksandar Vučić rekao je večeras da država nastoji da pre kraja godine isplati ceo kredit koji je uzet od Azerbejdžana za put Čačak – Ljig.\n„To je težak kredit, ukupno 300 miliona evra. Platili smo nešto više od pola, sada hoćemo da vratimo kompletan dug, jer nije laka kamata od 4 odsto, uzeta još 2011. godine”, rekao je Vučić za RTS.\nSa tih 170 miliona, Srbija će za 0,42 odsto spustiti stopu javnog duga, na 57,4 odsto budžeta, dodao je Vučić.\nOn je rekao da to neće mnogo opteretiti državnu kasu, jer je kaže, deficit od oko 8-9 odsto mnogo manji od razvijenih zemalja.\nPustimo teorije zavere, prepustimo ovo farmaceutima\nNiko nije lud da proda vakcinu kojom će da potruje ljude, kaže predsednik Aleksandar Vučić.\nO je rekao da je antivakserski lobi veoma snažan, ali da je uveren da građani u Srbiji razumeju važnost vakcinacije i da će se velika većina odlučiti na vakcinu protiv korone.\nNa konstataciju voditeljke da su pojedina istraživanja u Srbiji pokazala da je za vakcinaciju tek 29 odsto građana, Vučić je kazao da je to pokazalo jedno istraživanje i da je uveren da je procenat onih koji pristaju na vakcinu mnogo veći od te brojke.\nGovoreći o teorijama zavere vezanim za pandemiju i samu vakcinu, Vučić je rekao da „niko nije lud” da proda vakcinu kojom će da „potruje narod”.\n„Uozbiljimo se, nemojte da pripadamo teoretičarima zavere, onih koji su puni mržnje prema celom svetu, dajte da ovo prepustimo lekarima i farmaceutima”, poručio je Vučić, prenosi Tanjug.\nNa pitanje da prokomentariše istraživanja u Velikoj Britaniji, gde je, takođe, neveliki broj za vakcinaciju, ali i pojedine izjave da je Velika Britanija „požurila”, Vučić je odgovorio da je ta zemlja postupila apsolutno ispravno.\nIstiče da će tim potezom Britanija da sačuva hiljade života građana i da će ubrzo da krene u oporavak ekonomije.\nVučić: Kako bih mogao da spavam da ne obezbedim vakcine\nNe interesuje me šta će reći Brisel ako se odlučimo za rusku ili kinesku vakcinu, već me interesuju životi građana Srbije, poručio je večeras predsednik Aleksandar Vučić.\nIstakao je da je njegov posao i obaveza da vodi računa o građanima Srbije, a da je od toga „ko će šta da mu kaže” – umoran.\n„Ne interesuje me šta će mi ko reći, već zdravlje ljudi. Poštujem Evropu, ali najviše volim Srbiju i najviše volim ljude koji žive u Srbiji, koje god da su nacije. Naša obaveza je da sačuvamo živote… Učiniću sve da i jedan život više spasem, pa makar istrpeo najgore napade iz Brisela, Pekinga, Moskve”, rekao je Vučić, prenosi Tanjug.\nNaglasio je da ne bi mogao da zaspi kada bi znao da je mogao da obezbedi rusku ili kinesku vakcinu i da spasi živote građana, a da je to odbio zbog politike i Brisela…\n„Kako bih ja posle toga mogao da zaspim?”, upitao je predsednik.\nIstakao je da će se potruditi da na tržištu budu proverene i bezbedne vakcine, koje će biti besplatne za sve građane Srbije.\nSutra sa O’Brajanom, u prvoj polovini 2021. sa Bajden\nPredsednik Srbije Aleksandar Vučić izjavio je da će sutra imati važan razgovor sa sekretarom za nacionalnu bezbednost SAD Robertom O’Brajanom, kao i da veruje da će novoizabranog predsednika SAD Džozefa Bajdena videti u prvoj polovini godine na bilateralnom sastanku.\nPredsednik je gostujući na RTS rekao da će sutrašnji razgovor sa O’Brajanom biti velika čast za našu zemlju.\nGovoreći o Bajdenu kaže da sa njim ima odlične lične odnose.\n„Naravno da bi za našu zemlju bilo lakše da je ostala ova administracija u SAD. Ja to ne krijem i to ću reći i Bajdenu kada ga budem video, pošto on to zna, nije to neka velika tajna da je drugačiji odnos prema KiM”, naveo je Vučić.\n„Da je nešto drugo, ja bih rekao mnogo su mi bolji odnosi sa Bajdenom jer sam sa njim bio mnogo više puta i mnogo duže razgovarao nego sa predsednikom Trampom. Bajden je jedan od najbolje pripremljlenih ljudi za razgovore”, navodi predsednik Srbije.\nDodaje da nam svakako neće biti laka pozicija po tom pitanju.\n„Ali, nisam siguran da Priština misli da bilo šta želi da provede u delo po tom pitanju (Vašingtonskog sporazuma) zbog njihovih unutrašnjih razloga”, kazao je Vučić, prenosi Tanjug.\nOn je tako odgovorio na prethodno pitanje da li će na realizaciju Vašingtonskog sporazuma uticati promena na čelu SAD.\n„To nisu bili laki dani za nas, ali mi poštujemo svoju reč i potpis”, naglasio je Vučić.\nNapominje da su odnosi u Prištini još kompleksniji nakon odlaska njihovih bivših lidera u Hag i da sada predsednici hoće da budu i Vjosa Osmani i Ramuš Haradinaj i Mustafa…\nVučić je za 10. decembar najavio i nastavak tehničkog dijaloga Beograda i Prištine.\nOn je preneo da je pozicija nemačke kancelarke Angele Merkel, sa kojom je danas popodne imao on lajn sastanak, nepromenjena po pitanju Kosova i Metohije.\nVučić je rekao da danas imamo mnogo manji odliv Srba s Kosova i Metohije i vratili smo to pitanje na međunarodnu agendu.\nGradićemo bolji odnos s novom vladom u Crnoj Gori, ali obazrivo\nPredsednik Srbije Aleksandar Vučić kaže da će se Beograd truditi da sa novom vladom u Crnoj Gori gradi bolji odnos, ali pažljivo i obazrivo, budući da je u Crnoj Gori vidljiva antisrpska kampanja.\nPoručuje da je Beograd doneo mudru političku odluku da ne protera crnogorskog ambasadora.\n„Vidim u kom smeru to ide, kako se spolja nameće ta žestoka antisrpska kampanja, kako pojedini politički faktori u Crnoj Gori moraju da dokažu svoje crnogorstvo, a ono se uvek dokazuje negativnim odnosom prema Srbiji”, rekao je Vučić za RTS.\nKaže da je Srbija dovoljno odgovorna, ozbiljna i sposobna da bude iznad toga i ne učestvuje u anticrnogorskoj kampanji, navodeći da „ zamera delu medija u Srbiji koji je učestvovao u anticrnogorskoj kampanji jer nema potrebe za tim”.\nVučić je rekao da proterivanje srpskog ambasadora u Crnoj Gori Vladimira Božovića nije bio prijateljski čin i da se to ne radi, kao i da smatra da razlozi za to nisu bili uverljivi na bilo koji način, ali je istakao je Srbija na kraju reagovala ne samo na civilizovan, nego i na odgovoran način.\nKako je rekao, Beograd je u prvi mah postupio rutinski, u skladu sa Bečkom konvencijom i doneo istu odluku za crnogorskog ambasadora Tarzana Miloševića, ali je potom doneta mudra politička odluka.\nNavodi da je prva odluka da i crnogorski ambasador u Srbiji Tarzan Milošević bude persona non grata bila logična i uobičajena, rutinska odluka Ministarstva spoljnih poslova i da ministar Nikola Selaković nije pogrešio, ali da je potom pitanje odmereno i drugačije, ne samo vodeći računa o Bečkoj konveciji, već i o životu.\n„Ta naša poruka mora da bude usmerena, a Srbima u Crnoj Gori, ali i prema Albancima, Crnogorcima, Bošnjacima, da im pružimo ruku i pokažemo da su dobrodošli i da nećemo da preduzimamo takve akte koji nisu prijateljski, koji znače proterivanje ambasadora”, rekao je Vučić\nKako kaže, Crna Gora Srbiji mora da bude najbliža, ali Srbija neće nikoga ni na šta da tera.\nVučić je rekao i da je užasnut kampanjom koja se vodi u Crnoj Gori, da su Srbi postali okupatori, da se iznose lažni citati kralja Nikole…\nKaže da takva politika traje već dugo i podseća da ga je Milo Đukanović lično oputžio da je direktni krivac za njegov poraz na izborima.\n„Jedina stvar u kojoj sam imao pravo da nešto kažem i pitam je položaj srpskog naroda u Crnoj Gori. I kada slušam neke koje govore kako nema predstanvika manjina u današnjoj vladi u CG, pa čekajte, nije bilo nikoga ko se izjašnjavao kao Srbin, ne u vladi nego nigde, a srba gotovo 30 odsto”, kazao je Vučić.\nOn je naveo da je posao Beograda da u skladu sa evropskim standardima brine o svom narodu, ne tražeći ništa više, te istakao da se ni na koji način ne ugrožava nezavisnost Crne Gore.\nUpitan da li misli da bi nova vlast u Crnoj Gori mogla da bude zainteresovanija za projekat „mini šengena” i regionalnu saradnju, Vučić je rekao da bi to bilo dobro i za njih i za nas.\n„Nećemo nikoga da teramo, odustao sam od toga da čeznemo za nekim ko neće da bude za stolom. Nemam tu vrstu kompleksa i frustracija koje smo imali nekada”, rekao je Vučić.\nOn je podsetio da je Beograd na samitu sa EU u Sofiji prvi put nastupio sa Skopljem i Tiranom kao jedinsveni front kad je reč o zelenim koridorima, što je vrlo dobro, ali da nije njegov posao da se meša u unutrašnje stvari neke druge države i da govori šta bi za njih bilo dobro.\nKaže da bi i za Prištinu i za Podgoricu bilo bolje da se pridruže inicijativi.\n„Bilo bilo bi bolje za njih da otovirmo granice, da roba ide bez granica, da imamo fitosanitarne i veterinarske inspekcije non stop, da uštedimo sedam posto troškova, možemo da formiramo svoje tržište, da nas više cene u Evropi pre nego što postanemo deo Evrope”, kazao je Vučić.\nPočetkom godine o novoj pomoći privatnicima\nPredsednik Aleksandar Vučić najavio je da će početkom sledeće godine uslediti pomoć privatnim preduzetnicima, dodajući da je protiv izmena poreske politike, već za jednokratna davanja.\n„Počeli smo da razgovaramo, jer tokom januara moramo da pomognemo privredi. Protiv smo izmena poreza, ali naći ćemo nešto što će privatni sektor da zadovolji”, rekao je Vučić za RTS.\nVučić je istakao da svakako ostaje uslov da nema otpuštanja radnika.\nOn je podsetio da uz dodatne mere za privatni sektor početkom 2021. godine, od 1. januara sledi povećanje plata od 5 odsto za medicinske radnike i 3,5 odsto za sve druge u javnom sektoru.\nOd 1. aprila biće povećanje od 5 odsto za sve, a tada će uslediti i povećanje od 10 odsto za vojnike, razvodnike, desetare i podoficire, dodao je Vučić.\nNije saglasan sa tezom Fiskalnog saveta da su već preduzete mere pomoći privredi bile pogrešne, i navodi da je to bila dobra odluka, da se to vidi po rezultatima, koje hvali i Evropska komisija.\nVučić je dodao nikada neće izneti kritike na račun Fiskalnog saveta, jer voli njihov pristup, budući da uvek „teraju” državu da manje troši, da uvek čuva u rezervi.\n„Mogu da nas kritikuju, ali morate da pomognete i brinete o građanima, a da ne ugrozite javne finansije i to je ono što radimo veoma dobro. Ovim nećemo ništa da ugrozimo”, rekao je Vučić, prenosi Tanjug.\nNa kritiku Fiskalnog saveta o Er Srbiji i državnoj pomoći toj kompaniji, Vučić je kao primer naveo da je Nemačka dala 6 milijardi evra Lufthanzi, uz odobrenu državnu garanciju za zajam od 3 mlrd evra, kao pojedinačnu pomoć odobrenu od strane EK.\n„A, šta da radite, da ukinete aviokompaniju? Čija je to želja u zemlji da samo nešto ukidamo, kao fabrike od 2000. godine”, rekao je Vučić.\nOn je podsetio da će Srbija biti broj jedan u Evropi po stopi rasta, i to ove i dve naredne godine, po procenama MMF-a.\nOpaa… BLIC: „Srpska politika je veštački kreiran sukob Vučića i Đilasa“\nJasno i glasno: Dok sam ja Predsednik neće biti priznanja Kosova!\nPosted in POLITIKATagged #EKONOMIJA #vučić #zdravlje građana\nRuski specijalci stigli u Nagorno-Karabah!\nPon dec 7 , 2020\nMOSKVA – Više ruskih spasilaca stiglo je u Stepanakert, glavni grad Nagorno-Karabaha, saopštila je danas pres služba ruskog ministarstva za vanredne situacije. „Specijalisti ruskog ministarstva za vanredne situacije koji su […]


Vujanović: Na idućem samitu NATO-a očekujemo pozivnicu\nCrna Gora će nastaviti da bude siguran saveznik NATO-a, jer je kolektivni sistem bezbjednosti jedini garant za dugoročnu stabilnost Balkana, kazao je predsjednik države Filip Vujanović.\nOn je na plenarnoj sjednici Parlamentarne skupštine NATO-a u Pragu, kazao da će Crna Gora i dalje ostati posvećena ostvarenju punopravnog članstva u tom savezu, “jer je to je preduvjet za privlačenje stranih investicija i ekonomski razvoj”.\n“Nova vlada će nastaviti ispunjavanje svih medjunarodnih obaveza prema našim saveznicima“, rekao je crnogorski predsjednik.\nVujanović očekuje da će Crna Gora na prvom narednom samitu NATO-a dobiti pozivnicu za punopravno članstvo.\nOn je podsjetio da se Crna Gora od decembra 2009. godine nalazi u Akcijskom planu za članstvo (MAP).


OSM Televizija - Srbija - fudbal - UEFA kaznila "Partizan" sa 40.000 evra\nSrbija - fudbal - UEFA kaznila "Partizan" sa 40.000 evra\nEvropska fudbalska unija /UEFA/ kaznila je danas Fudbalski klub /FK/ "Partizan" sa 40.000 evra i zatvaranjem jednog dijela južne tribine "Partizanovog" stadiona na sljedećem meču Lige Evrope zbog antisemitskog transparenta na utakmici sa "Totenhemom".\nNa meču sa FK "Bešiktaš", koji crno-bijeli igraju 23. oktobra, biće zatvoren sektor K kapaciteta 1.200 mesta, objavljeno je na sajtu FK "Partizan".\nIncident se dogodio 18. septembra na meču "Partizan" - "Totenhem" u prvom kolu C grupe Lige Evrope, koji je završen bez golova.\nNavijači domaćina, želeći da isprovociraju fudbalere "Totenhema", istakli su uvredljivi transparent u stilu loga iz čuvene britanske serije "Mućke" čiji je originalni naslov "Onli fuls end horsiz" /"Samo budale i konji"/, aludirajući na to što klub iz Londona ima veliki broj pristalica među Jevrejima.\nJoš iz iste kategorije: « Kližan eliminisao Nadala u četvrtfinalu Pekinga Tenis - Đoković i Federer u borbi za finale od 14 sati »


U velikom nacionalnom istraživanju portala Bebac “Kakva su nam porodilišta” učestvovalo je 12.200 mama koje su podelile svoja iskustva sa porođaja.\nTim povodom na konferenciji održanoj u petak Bebac je zvanično objavio rezultate, a uručene su i nagrade najboljim porodilištima i ginekolozima po izboru mama.\nUkupna ocena kojom su mame ocenile svoja porodilišta je vrlo dobra 3, 61.\nKBC DR DRAGIŠA MAŠOVIĆ – NAJBOLJE PORODILIŠTE U SRBIJI\nMame koje su učestvovale u istraživanju najviše ocene dale su lekarima i babicama. Žene su uglavnom zadovoljne podrškom osoblja na porođaju i odnosom osoblja u porođajnoj sali. Međutim, manje su zadovoljne podrškom koju dobijaju odmah nakon porođaja. U odnosu na rezultate iz 2016. godine povećao se procenat mama koje vide svoju bebu odmah nakon porođaja u slučaju kada se porođaj završi carskim rezom, ali je i dalje mali procenat kontakta “koža na kožu” sa bebom i prvog podoja odmah nakon porođaja i to bez obzira na način na koji se porođaj završio. Čak 30% mama, odnosno svaka treća mama nije dobila važne informacije o svom i stanju svoje bebe nakon porođaja.\nDa nije svejedno u kom delu Srbije beba dolazi na svet pokazale su u svojim odgovorima i mame koje su učestvovale u ovom istraživanju. U Beogradu mame su pokazale najveće zadovoljsko, zatim mame u Vojvodini dok su porodilišta u južnoj i istočnoj Srbiji najslabije ocenjena. U pojedinim gradovima ukupna ocena porodilišta ne prelazi ni dobar 3. Najveće razlike odnose se na same uslove boravka, mogućnost primene epiduralne anestezije ali i tretman koje su mame imale na porođaju i tokom boravka u porodilištu.\nTagovi :babice, Bebac.com, istraživanje, najbolja porodilišta u Srbiji, porodilište, porođaj, Srbija